text:
ZIMENE ACHINYAMATA AMADZIFUNSA
Kodi Ndiyenera Kudziwa Zotani Zokhudza Kusewera Magemu a Pazipangizo Zamakono?
Mafunso okhudza magemuwa
M’dziko la United States, makampani opanga magemu a pazipangizo zamakono amapanga ndalama mabiliyoni ambirimbiri . . .
Kodi anthu ambiri amene amakonda kusewera magemuwa amakhala ndi zaka zingati?
18
30
-
Pa avereji, kodi anthu amene amakonda kusewera magemuwa ndi amuna kapena akazi?
Anthu 55 pa 100 alionse amakhala amuna ndipo anthu 45 otsalawo amakhala akazi
Anthu 15 pa 100 alionse amakhala amuna ndipo anthu 85 otsalawo amakhala akazi
-
Pa magulu awiri a anthuwa, kodi ndi gulu liti limene lili ndi anthu ochuluka zedi pa anthu onse amene amakonda kusewera magemuwa?
Akazi oyambira zaka 18
Amuna a zaka zosaposa 17
-
Mayankho (achokera pa kafukufuku amene anachitika mu 2013):
B. 30.
A. Anthu 45 pa 100 alionse ndi akazi. Chiwerengerochi chinangotsala pang’ono kufika pa hafu ya anthu onse amene amakonda kusewera magemuwa.
A. Anthu 31 pa 100 alionse ndi akazi oyambira zaka 18, ndipo anthu 19 pa 100 alionse ndi amuna a zaka zosaposa 17.
Zotsatira za kafukufuku ameneyu zingakuthandizeni kudziwa anthu amene amakonda kusewera magemu pazipangizo zamakono. Koma sizingakuthandizeni kudziwa mmene magemuwo amakhudzira anthu amene amawasewera.
Ubwino wake
Kodi mungagwirizane ndi mawu ati pa zimene anzanu ananena zokhudza kusewera magemu pazipangizo zamakono?
“Kusewera magemu ndi abale ako komanso anzako kumathandiza kuti muzigwirizana kwambiri.”
—Irene.
“Magemu amakuthandiza kuiwalako mavuto.”
—Annette.
“Munthu amene amasewera magemu amakhala woganiza mwachangu.”
—Christopher.
“Kusewera magemu kumathandiza munthu kukhala wanzeru.”
—Amy.
“Ukamasewera magemu umakhala woganiza kwambiri. Umatha kuona bwinobwino mmene zinthu zilili, kupanga mapulani komanso kudziwa mmene ungachitire zinthu.”
—Anthony.
“Magemu ena sungasewere wekha. Izi zimathandiza kuti uzitha kucheza komanso kuchita zinthu ndi ena.”
—Thomas.
“Pamafunika mphamvu ndithu kuti usewere magemu ena. Magemu oterewa amathandiza kulimbitsa thupi.”
—Jael.
Kodi mukugwirizana ndi mawu ena, kapenanso mawu onse amene anzanu ananenawa? N’zoona kuti magemu ena osewera pazipangizo zamakono angathandize kuti munthu aziganiza mofulumira kapenanso kuti akhale wamphamvu. Nthawi zina munthu amene wasowa chochita angataitseko nthawi posewera magemuwa, komanso mogwirizana ndi zimene Annette ananena, munthu amene akusewera magemuwo “angathe kuiwalako mavuto.” Ndipo zimenezi sikuti nthawi zonse zingakhale zolakwika.
● Baibulo limati “chilichonse chochitika padziko lapansi chilidi ndi nthawi yake.” Izi zikusonyeza kuti munthu ayenera kupeza nthawi yosangalala.—Mlaliki 3:1-4.
Kuipa kwake
Kodi mukuwononga nthawi yambiri posewera magemuwa?
“Ndikangoyamba kusewera magemu, zimandivuta kwambiri kuti ndisiye. Mumtima mwanga ndimadziuza kuti, ‘Ndingosewera imodzi yokha.’ Koma ndimadzidzimuka ndikaona kuti ma awazi ambiri adutsa ndikusewera gemuyo.”
—Annette.
“Kusewera magemu kungakuwonongetseni nthawi yambiri. Mukhoza kusewera magemuwa kwa ma awazi ambirimbiri n’kumaona kuti zinthu zikuyenda bwino chifukwa mwawina magemu 5 Koma zoona zake n’zakuti simupeza phindu lililonse ngakhale mutawina magemu ambirimbiri.”
—Serena.
Mfundo yofunika kwambiri: Ngati mutawononga ndalama, mukhoza kupeza zina. Koma ngati mutawononga nthawi, singabwererenso. Choncho nthawi ndi chinthu chofunika kwambiri kuposa ndalama. Musalole kuti chilichonse chikuwonongetseni nthawi.
● Baibulo limati: “Pitirizani kuyenda mwanzeru . . . , ndipo muzigwiritsa ntchito bwino nthawi yanu.”—Akolose 4:5.
Kodi magemu a pazipangizo zamakono angakhudze mmene mumaganizira?
“Munthu angathe kusewera gemu yosonyeza zinthu zoipa kwambiri, zomwe ngati atazichitadi osati pagemupo, munthuyo akhoza kumangidwa kapena kunyongedwa.”
—Seth.
“Magemu ambiri anawakonza m’njira yakuti uzigonjetsa adani ako kuti uwine. Kawirikawiri posewera magemuwa umafunika kupha adaniwo mwankhanza kwambiri.”
—Annette.
“Nthawi zina sungakhulupirire zimene ukulankhula kwa anzako amene akusewera nawo gemu. Umatha kukuwa kuti ‘Ifa iwe!’ kapena ‘Ndikuphatu!’ ”
—Nathan.
Mfundo yofunika kwambiri: Muzipewa magemu amene amalimbikitsa zinthu zimene Mulungu amadana nazo, monga chiwawa, chiwerewere ndiponso kukhulupirira mizimu.
● Baibulo limati Yehova “amadana kwambiri ndi aliyense wokonda chiwawa,” osati anthu okhawo ochita zachiwawa. (Salimo 11:5) Ngakhale kuti magemu amene mumakonda kusewera sangasonyeze khalidwe limene mungayambe kuchita m’tsogolomu, koma magemuwo amasonyeza khalidwe limene muli nalo panopa.
Zoti muganizire: Buku linalake (Getting to Calm) linafotokoza kuti “ana amatengera kwambiri zimene amachita posewera magemu achiwawa poyerekezera ndi zimene amaona pa TV. Zili choncho chifukwa posewera magemuwa, samangoona munthu woopsa akupha anzake koma iwowo amakhala munthu woopsayo. Chifukwa choti munthu amaphunzira zinthu akamasewera magemu a pazipangizo zamakonowa, magemuwa ali ngati mphunzitsi wa zachiwawa.”
Zimene zingakuthandizeni
Achinyamata ambiri aphunzira kuchita zinthu mwanzeru pa nkhani yosewera magemu a pazipangizo zamakono. Taonani zitsanzo ziwirizi.
“Ndinkakonda kusewera magemu mpaka pakati pa usiku. Ndinkaganiza kuti: ‘Aaa nthawi ilipo. Paja ine ndimafunikira kugona ma awazi 5 basi. Ndingosewera gemu inanso imodzi.’ Koma tsopano ndaphunzira kusewera magemuwa pa nthawi yoyenera. Ndimasangalala ndikamasewera magemuwa, koma ndaona kuti ndizisewera mwa apo ndi apo. Kudziletsa n’kofunika pochita chinthu chilichonse.”
—Joseph.
“Panopa ndachepetsa kwambiri nthawi yosewera magemu. Zimenezi zandithandiza kuti ndizipeza nthawi yambiri yochita utumiki ndiponso yothandiza anthu ena mumpingo mwathu. Chinthu chinanso n’chakuti ndakwanitsa kupeza nthawi yophunzira piyano. Ndazindikira kuti pali zinthu zambiri zimene munthu ungachite, osati kumangosewera magemu basi.”
—David.
● Baibulo limanena kuti amuna ndi akazi oganiza bwino “sachita zinthu mopitirira malire.” (1 Timoteyo 3:2, 11) Anthu otere amapeza nthawi yosangalala koma amakhala ndi malire.
Mfundo yofunika kwambiri: Kusewera magemu a pazipangizo zamakono angakhale osangalatsa ngati munthu akuwasewera pa nthawi yoyenera. Choncho musalole kuti magemuwo azikutherani nthawi kapena azikulepheretsani kuchita zinthu zina zofunika kwambiri pa moyo. M’malo moyesetsa kuti muwine posewera gemu, kodi simungachite bwino kuyesetsa kuti mukwanitse kuchita zinthu zofunika zimene mukufuna kuchita pa moyo wanu?


c: text/html

text:
Mapelekedwe A Ndalama Mu Ufumu Wa Mulungu
2003
October 6, 1999 Lilongwe, Malawi Africa
Ku mpingo umene ine ndimakhala kulibe aliyense amene amalipidwa ndalama palibe aliyense amene amatenga ndalama kwa iwo wokha palibenso amene amaphunzitsa kuti apeze ndalama. Koma aliyense ali otanganidwa kupereka monga takhaliramo sitiyendetsa nsengwa koma koma wina aliyense amathandizidwa ku nchito ya Mulungu mu chuma. Pali anthu ambiri amene amapatsidwa udindo mu nyumba mwawo mwa nseri umene abale ndi alongo amapereka pochita zimenezi timafuna kuti dzanja lamanja lisadziwe zimene la manzere likuchita. Sapita kutsogolo kukapereka ndi kuona anthu onse koma amapereka kuchokera pa mtima pawo.
Pali zinthu zambiri zimene anthu ayenera kupereka. Abale ena amaika mu enevolope ndi kujlemba kuseri kuti zigwire nchito yoti. Akhoza kuti kwa “osauka” kuti amene ali osowa pakati pathu kapena mu malo amene timakhalamo angalembenso “zosindikizira mabuku” Monga mwa mabuku amene mwalandorawa ambiri oyera mtima anapereka zopeza zawo chifukwa linali pemphero lawo ndi mtima kugawa choonadi chimene chinali chopambana kwa iwo. Ena angathe kupereka kwa mbale amene akutumikira Ambuye kwambiri, mwina ali ndi ulendo wopita kwina. Sali pa ntchito yomwe amagwira koma chifukwa akufuna kuti akakhale ndi okhulupilira ena kwina amapereka mbali ya zopereka zawo pa chifukwa chimenechi.
Kulemba kuseri kwa enivolopu kumathandiza kulumikiza miyoyo yawo pa zimene zikuchitika. Osangopereka ndalama mosawonetsetsa mu nsengwa ai. Koma ndalamazo zikuimira nchito ya Mulungu. Pamenepo ayenera kulumikiza ntchito imene ili yofunika ku maganizo awo. Sangadziwe kuti sabata ino akapereka kwa ndani ndiye angaike kuti atsogoleri pali zambiri zochitika ndithu.
Mu zaka zoyambilira Chikhristu nthawi zina anthu amaguritsa nyumba ndi kuika ndalama pa mapazi a tumwi ndi kutumizidwa monga kufunikira ndiye nthawi zina zimatero. Kwa nthawi amapereka kwa zinthu zodziwika bwino chifukwa palibe amene ali kuona zingakhalenso ndi ulesi chifukwa dzanja la manzere silikuona la manja. Mungakhale aulesi mukupereka kwanu. Aliyense ayenera kukhala osamala kuti asalore izi kutero. Anthu ambiri ku Amerika amalandira pa ssabata iliyonse uku ndi chabwino kukumbutsa kuti atenga ndalama ku ntchito ya Mulungu. Kodi zayankha funso lanu? Palinso lina? Kodi ndasiya zina zimene zikanathandiza.
Nanga Za Chakhumi?
Chiphunzitso cha chakhumi sichili mu Chipangano chatsopano ngati mukufuna kupereka chakhumi ndiye kuti muyanera kupereka nsembe ya nyama. Ndi chiphunzitso cha Chipangano Chakale. Chipangano Chakalelinali kumvera pa zimene Mulungu ananena kwa anthu ake mu Chipangano Chakale. Chakhumi sichilinso mbali ya nsembe za nyama kapena munthu woyera kapwna wa nsembe kapena kupembedza kwa kuasinsi zinali mbali ya phangano la mwazi wa Yesu, Sali chakhumi mulibenso. Palibe kupereka chakhumi mu mgwilizano watsopano. Anthu amapeza ndalama kwa nkhosa za Mulungu pazogula (zomanga za chipembedzo) ndikulipira malipiro kwa anthu. Potenga malamulo akale ndi malembo kuti anthu a Mulungu apereke, motero anthuomwewa sanenanso za loweruka monga (sabata) kupembedza ku Yerusalemu mkansinsi) kapenanso nsembe za nyama zimene zili mu gawo limeneli. Ndi kusakhulupilika kuchotsa zinthu zina ndi kusakhulupilika kuchotsa zinthu zina ndi kulowetsa zina ndi kuti zinthu zidzikhala motero.
Paulo aanaphunzitsa ndithu kuti tinafa ndi machismo athu ndi mwazi wa Yesu ndi osakwanira kwa ife ngati tikhale mu pangano la kuumbala ndi kusunga sabata ndi kupereka Chakhumi. Palibe gawo lina kupita kwa mbusa mu Baibolo. Iyi sinjira ya Mulungu.
Mu pagano ili Mulungu amafuna ndipo alikufuna kuchokera mu mtima ndi kuti zichokera mu Mzimu. Yesu anati ngati mungapambane chilungamo cha Afarisi simungathe kulowa mu ufumu. Mu pagano limeneli liyenera kukhala mu UBWENZI mu moyo, chikondi chalero ndi Messiah. Kupereka kwathu mu pangano la tsopanoli liyenera kukhala kudzipereka monga mwa kulamula kwake ndi kumvera kwa Mzimu wa Mulungu tsiku ndi tsiku.
Pamene Yesu anaima pa kasinsi mkati anaona mzimayi amane anapereka kwambirimu choperekera ndalama sizidali zochuluka ai monga mwa myezo. Yesu sanati anapereka gawo khumi. Sanaperekanso chakhumi koma anapereka anapereka ndalama zake zogulira chakudya. Mulungu anali opambana kwa iye koposa chakudya. Anakonda Mulungu wake ndi mtima wake wonse moyo, Maganizo ndi mphamvu zake zonse. Sanali fkufuna njira yoperekera mbali ya gawo. Amafuna kupereka Mphatso imene inalipo ndipo Yesu anati Taonani mzimayi uyu Angelo ali kuimba nthungululu ndi kuomba mmanja kwa iye chifukwa sanaganize za chakhumi anapereka mtima wake wonse, maganizo, moyo ndi mphamvu zake zonse. Uwu ndi uthenga wa Chipangano Chatsopano ndipo Chipangano chakale ndi chofooka monga mmene chilili.
Popanda Cholowa
Pamene Paulo amalemba kwa mipingo anati, “sitifuna phindu ku mawu a Mulungu.” Paulo samaona ku Mphatso yake ngati chinthu choti amangire anthu osati kuti apeze ndalama kuchokera kwa anthu. Iye anayesetsa kupereka monga tanena kale ena anazipereka kuti mabukhu amene tabwera nawo asindikizidwe. Sitikugulitsa mabukhuwa tikupereka mabukhuwa kwa inu ndi kwa ena onse. Ziphunzitso za mabukhuwa ndi a Yesu osati Iye Yesu anagawa zinthu zimenezi kwa ife mwaulere ndiye ndithu tifunanso kugawa kwa inu ulere
Ndikujyembekeza kuti sipakhala wina ogulitsa limodzi la mabakhu kwa aliyense. Ndi Mphatso imene Yesu wapereka kwa inu, ngati ndi chiphunnzitso ngati ndi nzeru ngati ndi chidziwitso ngati ndi kuimba kapena kusewera ndi choimbira ngati ndi kuthekera kwa kulankhula bwino ndi zinthu zimene zaikidwa ndi Ambuye kuti muzisalire ndipomphatso imeneyi ndi ya Yesu koma waizeza kwa inu kuti zipindulire anthu ena tsiku lina Yesu analankhula ndi Afarisi ngati mungapemphere kuti ena akuyamikireni ndiye kuti mwalandiratu phindu lake izinso ndi zoona mu nkhani ya ndalama. Ngati mungaphunzitse kapena kuelmba nyimbo kuti ena akulipireni ndiye kuti ndalama imeneyo ndiye malipiro anu. Koma ngati mukufuna kupereka mwaufulu pa zimene Yesu wapereka kwa inu ndipo malipiro ndi akulu. Madalitso ake ndi ochuluka mu miyoyo yokuzungulirani ndipo uzdakhala kulemekeza Mulungu.
Mu zochitika zinanso, aliyense anachita chiganizo kwa Mulungu mu sabata inailiyonse monga angakhalire opereka mmene angaperekere zinthu zawo pakati pa iwo ndi Mulungu amapanga cholinga chifukwa choti amamukonda ndi mtima wawo wonse. Amachita chisankho ndiye amaganiza kuti angapereke ndalama zimenezo. Pali okhala nawo pafupi amane abale oyera mtima amakhala nawo pamodzi. Timaika box kumodzi kwa nyumba zotere ndiye abale amene amakhala mu zinyumbazi za kumeneko amapita mwakachetechete ndiye amapempha Mulungu kuti alandire Mphatso yawo. Analemba kalata ndi Mphatso ndi nchito yake imene yaperekedwera ndiye amaika mu choikira ndi kuchoka.
Ndiye tili ndi abale awiri kapena atatu amene amapita ku zinyumba zimenezo (midzi yaing’onondiye amatenga ndalama kuika malo amodzi ndiye abale osankhidwawa, okhulupilika amagwira ntchito pamodzi amatenga ndalama zimene zalembedwa kwa osauka ndi kutumiza kwa osauka mokhala mwathu. Ndalama zimene zaikidwa kusindikiza mabuku odzafika ndalama zonse pamalo amodzi ndi kupereka kwa iwo amene amasindikiza, ngati pali mbale kapena mlongo amene moyo wawo easintha mabanja awo asintha pa Mphatso ya anthuwo angathenso kulemba dzina angathenso kulemba dzina la munthuyo ndiye abale okhulupilidwa amagwira ntchito pamodzi amapereka kwa iwo amene maina awo analembedwa pa envolopu kuti alandire moyenera. Monga Paulo abale enawo ndi alongo oyenera kupanga ma tenti kapena nchito ina chifukwa Paulo anakhuzidwa ndi miyoyo ya anthu ku Filipi ndi Atosolonika, amatumizira Mphatso pa ntchito kumeneko ndiponso amawasamira ena osowa ndi Mphatso. Amathandizanso abale ena monga Timoteyo ndi Taitasi ndiye kuti sanali kumanga tenti nthawi ndi nthawi mu kalata yak u Afilipi. Paulo anati timalandira nthawi zina ai. Nthawi zina analuka matenti nthawi zina ai. Ngati Mulungu amawathandiza pa zosowa zawo mu njira ina ndiye kuti zinali zabwino ngati ai. Anali kumanga matenti ndi kuthandizanso anthu ena. Popanda vuto choncho abale amene amatolore ndalama anagawa kwa amene dzina lake lalembedwa pa envolopu ndiye satenga kanthu paiwo wokha kodi zikumveka zimenezi.
Pamene wina akupereka ndalama kwa mzake amene wasintha moyo palibe amene amati alandire ndalama chifukwa kuti moyo wake wasinthika. Palibe amene amati ndilandire ndalama. Aliyense amafuna kutumikira Yesu pa Mphatso ili yonse ali nayo. Aliyense osati abusa ndi anthu ena onse. Aliyense mphatsozina ndi zothandiza. Pamene Mphatso zimenezi zikuthandiza inu timafuna kuthandiza mwaulere kuti Mphatso ithandize enachoncho nthawi zina zimachitika koma osati chifukwa wina akuchita malonda mau a Mulungu ku phindu. Cholinga chawo ndi kuthandiza ndi kutumikira sakufuna kupeza ndalama susunthuka kwa iwo kumanga kwa nthawi zaka zisanu kapenanso amasulidwa kwa nthawi amatumikira Ambuye ndi moyo wawo nthawi zonse. Izi ndi zosiyana mmene dziko la chipembedzo limachitira. Anthu amaona mau a Mulungu monga ntchiyo. Sintchito monga umisiri wa matabwa zimenezi mulibe mu Baibolo.
Ndi Bwino Kupereka
Tiwonjezenso Yesu amati tikudalitsika kupereka koposa kulandira ndi kwabwino kulandira koma kwabwino kupereka koma sikwabwino kufuna kupatsidwa osati ana anga akandiuze abambo, abambo tipatseni kanthu ine ndi kumapitiriza ndikulira. Chimene ndingapereke ndi monyinyirika koma ndikuona ana anga ali kugawa ndi ena ndi kukonda anthu ena . Ndidzakhuzidwa ndi kumudodometsa ndi Mphatso. Izi ndi zoona mu banja la Yesu pasaoneke wina amene ali kuumiliza kuti alandire ndalama palibe amene anene mau anati, tili ndi zonse mofanana muyenera kundipatsa ndalama wina asadziyerekeze kunena kuti malemba amati, “ngati uli ndi Malaya awiri pereka limodzi kwa mbale, muli ndi Malaya awiri linalo ndi langa kumeneku ndi kuchimwira kumeneko ndiye kudzikonda choncho ngati wina ali kuumiliza ndalama kapena kena kali konse mpingo usamupatse kwambino kuti awawitsidwe mtima ngati zoonadi kuti ofunikadi kuthandizidwa ndipo abale aonadi kufunika ndi mu chikondi ndi kufnika kugwira nchito ya Yesu amapereka ndi zabwino ndipo ndi zobvamerezeka.
Aliyense Amagwirira Nchito Mulungu Kwa Nthawi Yonse
Pamene Paulo anayenda kuchokera mu mkzinda ndi mdziko kuphunzitsa ena, Paulo sananene inde ndine mtumwi wa Mulungu wapamvandu! Sindingadzitsitse ndekha kupanga matenti. Ndine mtumwi wa Mulungu wamoyo. Paulo anali kupanga matenti pamene amafuna ndalama ngati Mulungu amampatsa mu njira ina zinali bwino koma sanali odandaula kuti ali kumanga matenti. Ngati amamanga matenti ndiye kuti amakuna ndi anthu amenenso amachita chomwecho amene amafuna nsaru zopangira matenti anthu amene amadzagula ,matenti amene amawamanga ndi zimene iye amachita. Iye samasamala kuti anthu apeza ku msika kapenanso musunagogi, moyo wake wonse unali kukonda Mulungu ndi anthu ndi kwa anthu onse mu nthawi ina iliyonse ngati anali ku ndende amayenera kumusandutsa wa ndende ngati anali pa maso a mfumu kudikira mulandu amayesa kusandutsa mfumu ngati akupanga tenti amayesa kusandulitsa omugulawo mmene amapezera moyo wake sizinasinthe kanthu kali konse. Ngati Mulungu apereka zosowa kuchokera kwa abale ndi alongo amene akonda Iye ndipo ali oyamika ndipo anali omasulidwa kumanga tenti kwa kanthawi ndiye anali ndi mpata woyenda nkdi sailasi ndi abale ena kupita ku mizinda ina ngati analibe ndalama monga mmene ananenera mu kalata ya Afilipi monga amachitira. Amapanga matenti kwa kanthawi popanda bvuto.
Miyambo ya anthu zatiphunzitsa ife zoipa pa kunena kuti ndife azitumiki a Mulungu. Paulo anali wamtumiki wa mphamvu koposa anthu ang’ono otenga ndalama kapena osatenga ndalama. Paulo amagwira nchito molimbika ndi manja ake usiku nsi usana ndi kulipira chakudya changa pamene ndinali ndi inu. Mukandipezera chakudya koma ndinalipira ndekha ndimagwira nchito molimbika ndimanja potero kuti tikwaniritse zosowa zanga ndi ena.
Ngati ndizoona mu Mphatso yaikulu monga Paulo bwanji Mphatso zazing’ono zinaganiza kuti ndizosafunika kuti asamagwire nchito ndi manja awo? Ngati Mulungu angatithandize mu njira zina ndabwino koma tisayembekezere kapena kuwumiliza. Ngati anthu a Mulungu ali ndi mtima opereka ndi kutimasula kuti tisamange matenti ndi zabwino. Ngati titumikire tiyenera kupanga matenti ndiye tidzapanga matenti ndi kutumiza kwa zosowa za anthu ena.
Choncho zimenezi ndi zimene takhala tikuchita kwa zaka khumi ndi zisanu(15) kwa iwo ambiri anali a Zimbusa kapenaso atsogoleri anasiya malipilo awo ndi zolandira zawo ndipo Mulungu wakhala okhulupilika ndipo palibe mwayiwo ali ndi njala ndipo ali kutumikira Mulungu nthawi zonse. Oyera mtima onse ndi ana alikutumikira Mulungu nthawi zonse, satumikira Mulungu polandira ndalama amatumikira chifukwa cha chikondi ndipo Mulungu amawapatsa njira zosiyanasiyana. Ichi ndiye choonadi changwiro koma ndichochititsa mantha nthawi zina kuti tisiye miyambo ya anthu. Pamene ndalama sizikhalanso mumatumba athu palibe amene anatumikira Ambuye munjira imeneyi, Mulungu ndikulephera. Ambuye ndiokhulupilika ndipo amasamala akhwangwala ake, amasamalanso mbalame zamulengalenga, amasamalanso iwo amene akonda iye. Palibe opambana anzawo muchikristu.
Palibe muchikhristu pamene anthu amagulitsa mphatso zawo, pamene ena alibiletu mphatso. Palibe amene agulitsa mphatso yake mumpingo ndipo Mulungu amaona aliyese monga kufunika kwake, ndipo Mulungu ndiye amafuna kuti kuchitike ndi zofunika zathu. Ndiye atumiki ake Amulungu nthawi zonse amatumikira kaya ndi kusika, kapena ku ndende,kunyumba kwathu zonsezi ndi choonadi chofunikira. Tiyenera kugwedeza mtengo wa miyambo ya anthu ndikuyigwetsa pansi. Mulungu ndiokhulupilika ndipo azatiteteza ife ngati tichita chomwecho.
Mwachitsanzo ambale ena ndi alongo anafunitsitsa kuti ife tibwere kuno sikuti tidangoganiza choncho kapena kuti ndife odziwika, kotero kuti tingapite kwina kulikonse. Sitili monga choncho, ndife akapolo chabe monganso inunso muli. Kunali kufuna kwao osati kwathu aziperekanso kulipila zithu zina, pamene ife tili kuno.
Sitinawafuse kuti atero . Anthu amulungu amamva Mulungu ndikuganiza pamodzi kuti tibwere, ndimmene zinakhalira.
Mayeso amene Yesu anawapeza pakati mkachisi ndi amene ali ofanafana ndiamene ifenso nthawi zina timakhala nawo, sichoncho?
Kodi tikhulupilira zimenezi?
Funso (La Msiska) Pamene tafuna kupereka uthenga wa mfumu ndi umfumu wake ndi abale amene ali kuchipembedzo pokhudzana ndi ndalama zimene iwo amalandira tingawauze chiyani pokhudzana ndi ndalama zimene amalandira? pamene iwo adalira ndalamazo pa moyo wawo.
Ngati munthu afuna kukhala kuchipembedzo chifukwa cha ndalama Mulungu adzamuweruza kwambiri. Ngati munthu akana choonadi cha Mulungu chifukwa cha ndalama, ndiye kuti ndiwopembedza wa Satana. Tikulankhulazi siza ndalama! Izi ndi za Mulungu, amene ali wamkulu koposa ndalama! Tiyenera kunkhulupilira Mulungu ndikumumvera iye muzowawa zonse. Ngati ndizowawa za m´banja kaya ndi nyumba, kaya ndi ntchito, kaya ndalama zathu zonse-zimenezi ndizithu za Yesu zomuyenera muzilizonse zokumana nazo.
Petulo ndi Yohane adati, “siliva ndi golide NDILIBE. Koma ndili ndi Yesu ameneyo ndikupatsa iwe”.Ngati chipembedzo chimwaza ndalama kwa wanthu ndiye kudalira kwawo, ndipo anthu amenewo akayamba kumvera Yesu polandira zowawa zilizonse, chithu chimodzi kapena ziwiri zidzachitika choyamba kuchitika, ndiye choonadi cha Mulungu chidzabwera chipembedzocho ndikusintha chipembedzo chonsecho. Anthu adzayamba kupeleka ndalama chifukwa miyoyo yawo yasinthika. Chinanso chidzachitika kuti chipembedzocho chidzasiya kupeleka ndalama. Ndipo ngati asiya kupeleka ndalama……. Ndiye kuti “ZIDZAKHALA CHONCHO!” Ambuye adzapereka kwa omvera ndiokhulupilika.
Kodi timankhulupilira kuti Mulungu ali ndi ng’ombe m’mapiri? Kodi timakhulupilira kuti tikafunsa iye m’dzina la Yesu adzatipatsa? Kodi timankhulupilira kuti amatikonda kwambiri koposa khungumbwi ndi maluwa ammunda? Kodi chingakhale kuti ndi chipembedzo chabe chofuna kupeza zithu mwa ife tokha? Ngati mutsata njira ya Mulungu potsata ndalama, kapena ngati munyengelera ndikusiya choonadi cha Mulungu chifukwa cha ndalama ndiye ndikuuzani chithu chimodzi monga Paulo adati kwa Simoni wa nyanga. “Iwe ndi ndalama yako utaika nayo ku Jehena” Tisakhudzidwe ndi ndalama. Tinkhulupilire Mulungu ndikumvera Mulungu muzowawa zili zonse iye ndiye atate odabwitsa amene akonda kupeleka mphatso zabwino kwa ana ake.
Ganizirani zimenezi……..
Pamene Ethiopia lidali dziko la chikristu ndipo anthu ndikumaopa Mulungu,Ethiopia adatchedwa mkate mundengu la Afrika.
Chabwino ndi Mulungu amene amamvubwitsa mvula, kuti mela ukule ndi ziweto kusangalala ndiponso dziko kutukuka. Pamene Ethiopia anakhala dziko la chisilamu ndipo chihristu chinapeputsidwa, Mulungu anaweruza dzikolo ndipo mvula inasiya kugwa. Ethiopia lero ndichipululu osati mkate odzadza.
Siyani ndi kuganizira zimenezi chifukwa chimene ndikulankhulachi ndi chimene chimabwezeletsa choona mmbuyo. Ngati tidzamanga nyumba ya Mulungu osati mmamangidwe athu ndipo ngati tidzapeleka tokha poteteza chuma chathu ndiye kuti Mulungu adzakulitsa mbeu yathu. Adzagwetsa mvula, ndipo ma bizinezi athu adzatukuka, ndipo adzapeza njira yotisamala pa zofuna zathu
Ngati Njira ina tiziteteza tokha ndi kunyengelera pakusamvera choonadichi chifukwa cha mantha pa zimene zingatigwere, ndiye Mulungu adzatilanga. Kotero kuti matumba athu adzakhala obowoka . Ndalama zomwe timaganizira zizizakhalanso motero. Mbeu zomwe tizabzala mmunda zizakula moyenera koma ngati tikulupilira Mulungu adzatisamala ife tonse choncho ngati sitimvera adzatiweluza ife monga anena( Haggai Chaputala Choyamba)
Ndiliti Mulungu adzakhala ndi athu amene amukhulupilira iye kotheratu ndi kumvera iye mu zowawa zirizonse? Kodi mudzakhala muli inuyo? Ngati sichoncho mudzaola . Mudzakhala opambana mu ULEMELERO WA MULUNGU
Ambuye Mulungu wamphamvu , choonde mvetselani pemphero lathu tsopano, Tikupemphani inu tsopano kuti mutsegule ku mwamba. Choonde pitilizani kuthila bvumbulutso kwa abale ndi alongo okhulupilikawa, pitilizani kuthila mafuta a chikonwelero kwa iwo amene amvera. Pitilizani kumanga mpingo wanu ndi nzeru za kuya Chikondi ndi kudzipeleka kwaiwo onvera inu mudipo lilonse tikupemphaninso Atate Mulungu monga mwa malonjezo anu mubuku la Detolonome kuti mudzabweretsa matembelero ndi ma weluzo kwa iwo osamvera inu tikufunsaninso kuti mukhale Atate athu ngati tikonda ndi kumvera inu tikufunsani kuti mukhale oweruza ngati sitimvera inu tikudziwa kuti simufuna kubweletsa zoipa koma tidziwa kuti tiyenera kumva zowawa pokonzaso mizimu yathu tikupemphaninso kuti mukonze mitima youmitsa ngati tili nayo tikupemphaninso kuti mutikumbatire ndi kuthandiza kufowoka kwathu. Chonde chotsani kuukila kwathu ndipo mutithandize pa kufowoka kwathu . Tikukuitanani tambasulani nkono wanu kuti muchite zonse munjira ya Umulungu. Tidziwa kuti inu mulipo wamoyo ndi waulemelero. Awa simasewera chabe sikuti tikungokusankhani inu kukhala Mulungu wathu.
INU NDINU MULUNGU, Ndipo tiyenera kugwadira inu. Ndife opusa ndi ofowoka nthawi zonse, koma tikuitanani kuti tikhale abambo ndi amayi a Mulungu, onongani kuwukira kwathu. Tipeleka ullemero kwainu Oyamba ndi Mlengi okonda miyoyo yathu ndi mmisiri wa mpingo wanu,lilemekezeke dzina lanu AMEN

robotstxt: allowed

filter: keep


text:
Kodi mungakonde kuwerenga nkhaniyi mu %%?
Inde
Ayi
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
Inde
Ayi
4 Ine ndinaganiziranso kuponderezana+ konse kumene kukuchitika padziko lapansi pano, ndipo ndinaona misozi ya anthu amene akuponderezedwa,+ koma panalibe wowatonthoza.+ M’manja mwa oponderezawo munali mphamvu, moti oponderezedwawo analibe wowatonthoza.
2 Ndinazindikira kuti anthu amene anafa kale ali bwino kuposa anthu amene ali moyo.+
3 Koma amene ali bwino kuposa onsewa ndi amene sanabadwe,+ amene sanaone ntchito yosautsa mtima imene ikuchitika padziko lapansi pano.+
4 Ineyo ndaona ntchito yonse imene anthu amaigwira mwakhama ndiponso imene amaigwira bwino,+ kuti imabweretsa mpikisano pakati pa anthu.+ Izinso n’zachabechabe ndipo zili ngati kuthamangitsa mphepo.
5 Wopusa amapinda manja+ ake ndipo amadziwononga yekha.+
6 Kupuma pang’ono kuli bwino kuposa kugwira ntchito mwakhama ndi kuthamangitsa mphepo.+
7 Ine ndinaganiziranso zachabechabe zochitika padziko lapansi pano:
8 Pali munthu amene ali yekhayekha, wopanda mnzake.+ Alibenso mwana kapena m’bale wake,+ koma amangokhalira kugwira ntchito mwakhama. Komanso maso ake sakhutira ndi chuma.+ Iye amafunsa kuti: “Kodi ntchito yovutayi ndikugwirira ndani n’kumadzimana zinthu zabwino?”+ Izinso n’zachabechabe ndiponso ndi ntchito yosautsa mtima.+
9 Awiri amaposa mmodzi,+ chifukwa amapeza mphoto yabwino pa ntchito yawo imene amaigwira mwakhama.+
10 Ngati mmodzi wa iwo atagwa, winayo akhoza kum’dzutsa mnzakeyo.+ Koma kodi zingakhale bwanji munthu mmodzi atagwa popanda wina woti am’dzutse?+
11 Komanso, anthu awiri akagona pamodzi, amamva kutentha. Koma kodi mmodzi yekha angamve bwanji kutentha?+
12 Ngati wina angagonjetse munthu mmodzi, anthu awiri akhoza kulimbana naye.+ Ndipo chingwe chopotedwa ndi zingwe zitatu sichingaduke msanga.
13 Mwana wosauka koma wanzeru ali bwino+ kuposa mfumu yokalamba koma yopusa,+ imene sionanso kufunika kochenjezedwa.+
14 Pakuti mwanayo amatuluka m’ndende n’kukhala mfumu,+ ngakhale kuti anabadwa ngati wosauka mu ufumuwo.+
15 Ndaona anthu onse amoyo amene amayenda padziko lapansi pano. Ndaonanso mmene zimakhalira ndi mwana amene amalowa m’malo mwa mfumu.+
16 Ngakhale kuti anthu amene anali kumbali yake anali ambiri,+ pambuyo pake sadzakhutira naye,+ pakuti zimenezinso n’zachabechabe ndipo zili ngati kuthamangitsa mphepo.+
© 2014 Watch Tower Bible and Tract Society of Pennsylvania.
|


text:
Kodi a Mboni za Yehova ndi a Mpatuko?
Ayi, a Mboni za Yehova si gulu la mpatuko. M’malomwake, ndife Akhristu ndipo timayesetsa kutsanzira chitsanzo cha Yesu Khristu komanso kuchita zimene iye anatiphunzitsa.
Kodi mawu akuti mpatuko amatanthauza chiyani?
Anthu amatanthauzira mawu akuti “mpatuko” mosiyanasiyana. Komabe, m’nkhaniyi tiona zinthu ziwiri zimene anthu ambiri amaganiza akamva mawuwa. Tionanso kusiyana kwa zinthu zimenezi ndi mmene ifeyo tilili.
Ena amaganiza kuti a mpatuko ndi gulu logalukira ku chipembedzo china n’kuyambitsa chawo. A Mboni za Yehova sanayambitse chipembedzo chatsopano. M’malomwake, timalambira mofanana ndi mmene Akhristu oyambirira ankachitira, ndipo zimene ankachita komanso zimene ankaphunzitsa zinalembedwa m’Baibulo. (2 Timoteyo 3:16, 17) Timakhulupirira kuti anthu ayenera kutsatira zimene Malemba Opatulika amanena pa nkhani yokhudza kulambira.
Anthu ena akamva za mpatuko amaganiza za gulu loopsa lachipembedzo lokhala ndi munthu wolitsogolera. A Mboni za Yehova alibe munthu amene amamuona kuti ndi mtsogoleri wawo. M’malomwake, timatsatira zimene Yesu anauza ophunzira ake pamene ananena kuti: “Mtsogoleri wanu ndi mmodzi, Khristu.”
—Mateyu 23:10.
A Mboni za Yehova si gulu loopsa la mpatuko. Iwo amachita zinthu zimene zimathandiza anthu a m’chipembedzo chawo komanso anthu a m’dera limene akukhala. Mwachitsanzo, ntchito yathu yolalikira yathandiza anthu ambiri kusiya makhalidwe oipa, monga kugwiritsira ntchito mankhwala osokoneza bongo komanso kumwa mowa mwauchidakwa. Kuwonjezera pamenepa, padziko lonse lapansi timathandiza anthu ambirimbiri kuphunzira kuwerenga ndi kulemba. Komanso timathandiza pakagwa masoka a chilengedwe. Timagwira ntchito mwakhama pothandiza ena, ndipo izi n’zimene Yesu analamula otsatira ake kuti azichita.


text:
Vidiyo ya pa Intaneti Ikuthandiza Kwambiri
Msonkhano wapachaka wa bungwe la Watch Tower Bible and Tract Society of Pennsylvania wa nambala 129, unachitika Loweruka pa October 5, 2013. Anthu okwana 257,294 ochokera m’mayiko 21, anapezekapo kapena kuonerera msonkhanowu pa vidiyo ya pa Intaneti pa nthawi yomwe msonkhanowu unkachitika. Kenako mlungu womwewo, msonkhanowu anauonetsanso kachiwiri pa vidiyo. Anthu onse a Mboni amene anaonera msonkhanowu pa nthawiyi anali ochokera m’mayiko 31 ndipo analipo 1,413,676. Msonkhano wapachaka wa Mboni za Yehova umenewu unali waukulu kwambiri kuposa misonkhano ina yonse imene inachitikapo m’mbuyomu. Anthu amene anamvetsera msonkhano wapachakawu anali ochuluka zedi kuposa anthu 1,327,704, omwe anamvetsera msonkhano wapadera ku Mexico ndi ku Central America, pa April 28, 2013.
Kuyambira m’ma 1920, a Mboni za Yehova anayamba kulumikiza misonkhano yawo pa telefoni komanso kuiulutsa pa wailesi n’cholinga choti anthu ambiri m’mayiko osiyanasiyana azitha kumvetsera misonkhanoyo. Koma masiku ano kuli Intaneti ndipo ikuthandiza kuti anthu a m’mayiko ndi madera osiyanasiyana, ngakhale akutali kwambiri, azitha kuona ndi kumvetsera misonkhano pa nthawi imene ikuchitika kapena ikangotha kumene. Bambo William, omwe ndi a Mboni za Yehova ku United States, akukumbukira msonkhano wa Mboni womwe unalumikizidwa pa telefoni m’chaka cha 1942, ndipo anaumvetsera ku Richmond m’dera la Virginia. Poyerekezera msonkhano umenewo ndi msonkhano wapachaka wa chaka chathachi, bambowa anati: “Umapindula kwambiri ukamaonera msonkhano pa vidiyo chifukwa zimakhala ngati uli pamalo amene msonkhanowu ukuchitikira. Sitingayerekezere n’komwe ndi kumvetsera msonkhano pa telefoni.”
Panali ntchito yaikulu zedi yokonzekera kuti msonkhanowu udzaonetsedwe pa vidiyo ya pa Intaneti. Anthu ochokera m’mayiko osiyanasiyana amene amagwira ntchito m’maofesi a Mboni za Yehova, anagwira ntchito kwa nthawi yoposa chaka chimodzi polumikiza zipangizo zothandiza kuonetsa vidiyo pa Intaneti. Pa tsiku limene msonkhanowu unachitika komanso pa tsiku lotsatira, anthu a Mboni omwe ndi akatswiri amene analumikiza makina oonetsera vidiyo pa Intaneti, ankayendetsa zonse ali ku ofesi ya ku Brooklyn m’dera la New York. Iwo anaonetsetsa kuti kwa masiku onse awiri, masana ndi usiku omwe, pali anthu amene akuyendetsa zinthu pamakina. Izi zinali choncho chifukwa msonkhanowu unaonetsedwa m’madera ndi mayiko osiyanasiyana ndipo nthawi inali yosiyananso kwambiri. Munthu wina amene anali m’gulu la akatswiri amene ankayendetsa zinthu pamakina anali Ryan. Iye ananena kuti: “Sitinagone. Komabe tikusangalala chifukwa tikudziwa kuti ntchito yomwe tinkagwirayo inathandiza anthu ambirimbiri omwe anaonera msonkhanowu pa vidiyo.”


text:
LAIBULALE YA PA INTANETI ya Watchtower
LAIBULALE YA PA INTANETI ya
Watchtower
Takulandirani.
Laibulale ino ntchito yake ndi kuthandiza anthu kufufuza mabuku, magazini ndi zinthu zina zimene a Mboni za Yehova amafalitsa m'zinenero zosiyanasiyana.
Kuti mukopere mabuku ndi zinthu zina, pitani pa jw.org.
Chilengezo
Chinenero chatsopano chomwe chilipo: Kannada
Takulandirani.
Laibulale ino ntchito yake ndi kuthandiza anthu kufufuza mabuku, magazini ndi zinthu zina zimene a Mboni za Yehova amafalitsa m'zinenero zosiyanasiyana.
Kuti mukopere mabuku ndi zinthu zina, pitani pa jw.org.


text:
Kodi Nkhani za M’Baibulo Ndi Maganizo a Mulungu?
Yankho la m’Baibulo
Anthu ambiri amene analemba Baibulo amanena kuti Mulungu ndi amene anawauza zimene analembazo. Taonani zitsanzo izi:
Mfumu Davide inati: “
Mzimu wa Yehova unandilankhulitsa, ndipo mawu ake anali palilime langa.”—2 Samueli 23:1, 2.
Mneneri Yesaya anati: “
[Izi ndi zimene] Yehova wa makamu, Ambuye Wamkulu Koposa, wanena.”—Yesaya 22:15.
Mtumwi Yohane anati: “
Chivumbulutso choperekedwa ndi Yesu Khristu, chimene Mulungu anamupatsa.”—Chivumbulutso 1:1.


text:
NSANJA YA MLONDA (YOPHUNZILA) SEPTEMBER 2014
Magazini ino ili ndi nkhani zophunzila za October 27 mpaka November 30, 2014.
Kodi Mukukalamila Udindo?
Kodi kukalamila koyenela ndi kuti?
Kodi Mumakhulupilila Kuti Muli ndi Coonadi? N’cifukwa Ciani?
Nkhani ino ifotokoza zifukwa zimene anthu ambili amakhulupilila kuti Mboni za Yehova zili ndi coonadi. Idzafotokozanso zifukwa zimene zimacititsa Mboni kukhulupilila kuti zili ndi coonadi.
Tumikilani Mulungu Mokhulupilika Panthawi ya “Masautso Ambili”
Tonse timakumana ndi mavuto cifukwa cokhala m’dziko la Satana. Ndi njila ziti zimene Satana amagwilitsila nchito poukila? Tingakonzekele bwanji masautso amenewo?
Makolo
—Ŵetani Ana Anu
Makolo ali ndi udindo wolela ana ao “m’malangizo a Yehova ndi kuwaphunzitsa kaganizidwe kake.” (Aefeso 6:4) Nkhani ino ifotokoza mbali zitatu zimene makolo angacite poŵeta ana ao ndi kuwathandiza kukonda Yehova.
Mafunso Ocokela kwa Aŵelengi
Kodi zimene Baibulo limakamba pa Salimo 37:25 ndi pa Mateyu 6:
Imfa, Mdani Wotsilizila, Idzaonongedwa
Imfa ndi zonse zimene zimacititsa kuti tizifa zabweletsa mavuto aakulu. N’cifukwa ciani anthu amafa? Kodi imfa, mdani wotsilizila, idzaonongedwa motani? (1 Akorinto 15:26) Onani mmene mayankho akuunikila cilungamo ca Yehova, nzelu zake, ndi cikondi cake makamaka.
Muzikumbukila Amene Ali mu Utumiki Wanthawi Zonse
Olambila ambili a Yehova amagwila nchito mwakhama. Tingacitenji kuti tizikumbukila ‘nchito zao zacikhulupililo’ ndi ‘nchito zao zacikondi’?


text:
Mboni za Yehova—Kodi Ndife Anthu Otani?
Ngakhale kuti timacokela kosiyana-siyana ndipo timakamba zinenelo zosiyana-siyana, timagwilizana cifukwa tili ndi colinga cimodzi. Cimene timafuna kwambili ndi kulemekeza Yehova, Mwiniwake Baibo ndi Mlengi wa zinthu zonse. Timalimbikila kutsatila Yesu Kristu ndipo timanyadila kukhala Akristu. Aliyense wa ife amapatula nthawi yothandiza anthu kudziŵa Baibo ndi Ufumu wa Mulungu. Cifukwa cakuti timalalikila za Yehova Mulungu ndi Ufumu wake, timachedwa Mboni za Yehova.
Onani zili pa webusaiti yathu.Ŵelengani Baibo pa intaneti. Tidziŵeni bwino ife ndi zimene timakhulupilila


text:
Kodi mungakonde kuwerenga nkhaniyi mu %%?
Inde
Ayi
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
Inde
Ayi
22 Tsopano zimenezi zitapita, Mulungu woona anamuyesa Abulahamu+ pomuuza kuti: “Abulahamu!” Iye anayankha kuti: “Ine mbuyanga!”+
2 Mulungu anapitiriza kuti: “Tenga Isaki+ mwana wako mmodzi yekhayo, mwana wako amene umamukonda kwambiriyo,+ ndipo muyende ulendo wopita ku Moriya.+ Kumeneko ukamupereke nsembe yopsereza paphiri limene ndidzakuuza.”+
3 Choncho Abulahamu anadzuka m’mawa kwambiri, n’kumanga chishalo pabulu wake, ndi kutenga anyamata ake awiri limodzi ndi mwana wake Isaki.+ Anawazanso nkhuni zokawotchera nsembe. Atatero, ananyamuka ulendo wopita kumalo amene Mulungu woona anamuuza.
4 Pa tsiku lachitatu, Abulahamu anakweza maso ake n’kuyamba kuona malowo chapatali.
5 Tsopano Abulahamu anauza anyamata akewo+ kuti: “Inu tsalani pano ndi buluyu, ine ndi mwana wangayu tikupita uko kukalambira,+ tikupezani.”
6 Pamenepo Abulahamu anatenga nkhuni zokawotchera nsembe zija n’kumusenzetsa Isaki mwana wake.+ Iye ananyamula moto ndi mpeni wophera nyama, ndipo iwo anapitira limodzi.+
7 Ndiyeno Isaki analankhula ndi Abulahamu bambo ake kuti: “Bambo!”+ Abulahamu anayankha kuti: “Lankhula mwana wanga.”+ Chotero iye anafunsa kuti: “Moto ndi nkhuni n’zimenezi, nanga nkhosa yokapereka nsembe yopsereza ili kuti?”+
8 Abulahamu anayankha kuti: “Mwana wanga, Mulungu apeza yekha nkhosa yopereka nsembe yopsereza.”+ Choncho awiriwo anapitiriza ulendo wawo.
9 Kenako iwo anafika pamalo amene Mulungu woona anamuuza Abulahamu. Atafika pamalowo, iye anamanga guwa lansembe+ n’kuyala nkhuni zija paguwapo. Atatero, anamanga Isaki mwana wakeyo manja ndi miyendo, n’kumugoneka paguwapo, pamwamba pa nkhuni.+
10 Tsopano Abulahamu anatenga mpeni uja kuti aphe mwana wakeyo.+
11 Koma mngelo wa Yehova anamuitana kuchokera kumwamba kuti:+ “Abulahamu! Abulahamu!” Iye anayankha kuti: “Ine mbuyanga!”
12 Ndiyeno mngeloyo anapitiriza kulankhula kuti: “Usatambasulire dzanja lako mwanayo ndipo usam’chite kanthu kena kalikonse.+ Tsopano ndadziwa kuti ndiwe woopa Mulungu, pakuti sunakane kupereka kwa ine mwana wako mmodzi yekhayo.”+
13 Pamenepo Abulahamu anakweza maso ake n’kuona nkhosa yamphongo chapotero, itakodwa ndi nyanga zake m’ziyangoyango. Ndiyeno Abulahamu anakaitenga n’kuipereka nsembe yopsereza m’malo mwa mwana wake.+
14 Chotero Abulahamu anatcha malowo Yehova-yire. Ndiye chifukwa chake lero pali mawu akuti: “M’phiri lake Yehova adzapereka zinthu zofunikira.”+
15 Mngelo wa Yehova anaitananso Abulahamu kachiwiri kuchokera kumwamba,
16 n’kumuuza kuti: “Yehova wati, ‘Ndikulumbira+ pali dzina langa, kuti chifukwa cha zimene wachitazi, posakana kupereka mwana wako yekhayo,+
17 ndidzakudalitsa ndithu. Ndiponso ndidzachulukitsadi mbewu yako ngati nyenyezi zakumwamba, monganso mchenga wa m’mphepete mwa nyanja.+ Komanso mbewu yako idzalanda chipata cha adani ake.+
18 Kudzera mwa mbewu yako,+ mitundu yonse ya padziko lapansi idzapeza madalitso ndithu chifukwa chakuti wamvera mawu anga.’”+
19 Kenako Abulahamu anabwerera kwa anyamata ake aja, n’kunyamukira nawo limodzi kubwerera ku Beere-seba.+ Abulahamu anapitirizabe kukhala ku Beere-seba.
20 Pambuyo pa zimenezi, uthenga unafika kwa Abulahamu wonena kuti: “Panopo Milika+ naye waberekera m’bale wako Nahori+ ana aamuna.
21 Mwana wake woyamba ndi Uza, ndi Buza+ m’bale wake, komanso Kemueli bambo ake a Aramu.
22 Palinso Kesede, Hazo, Pilidasi, Yidilafi ndi Betuele.”+
23 Betuele anabereka Rabeka.+ Ana 8 amenewa ndi amene Milika anaberekera Nahori m’bale wake wa Abulahamu.
24 Panalinso mdzakazi wake, dzina lake Reuma. M’kupita kwa nthawi iyenso anaberekera Nahori ana awa: Teba, Gahamu, Tahasi ndi Maaka.+
© 2014 Watch Tower Bible and Tract Society of Pennsylvania.
|


text:
Kodi Ufumu wa Mulungu Udzachita Chiyani?
Yankho la m’Baibulo
Ufumu wa Mulungu udzathetsa maboma onse a anthu ndipo Ufumu wokhawo ndi womwe uzidzalamulira dziko lonse lapansi. (Danieli 2:44 Chivumbulutso 16:14) Zimenezi zikadzachitika, Ufumu wa Mulungu udzachita zotsatirazi:
Udzawononga anthu onse oipa, omwe amachita zinthu modzikonda n’kumasowetsa mtendere ena tonsefe. Baibulo limati: “
Oipa adzachotsedwa padziko lapansi.”—Miyambo 2:22.
Udzathetsa nkhondo zonse. Baibulo limati: “
[Mulungu] akuletsa nkhondo mpaka kumalekezero a dziko lapansi.”—Salimo 46:9.
Udzathandiza anthu kukhala osangalala komanso otetezeka. Baibulo limati: “
Aliyense adzakhala pansi pa mtengo wake wa mpesa ndi mtengo wake wa mkuyu ndipo sipadzakhala wowaopsa.”—Mika 4:4.
Udzachititsa dzikoli kukhala paradaiso. Baibulo limati: “
Chipululu ndi malo opanda madzi zidzasangalala. Dera lachipululu lidzakondwa ndipo lidzachita maluwa n’kukhala lokongola ngati duwa la safironi.”—Yesaya 35:1.
Udzathandiza munthu aliyense kuti azidzagwira ntchito yabwino komanso yosangalatsa. Baibulo limati: “
Ndipo anthu anga [a Mulungu] osankhidwa mwapadera adzapindula mokwanira ndi ntchito ya manja awo. Sadzagwira ntchito pachabe.”—Yesaya 65:21-23.
Udzathetsa matenda. Baibulo limati: “
Palibe munthu wokhala m’dzikolo amene adzanene kuti: ‘Ndikudwala.’”—Yesaya 33:24.
Udzachititsa kuti anthufe tisamadzakalambe. Baibulo limati: “
Mnofu wake usalale kuposa mmene unalili ali mnyamata. Abwerere ku masiku ake aunyamata pamene anali ndi mphamvu.”—Yobu 33:25.
Akufa adzaukitsidwa. Baibulo limati: “
Onse ali m’manda achikumbutso adzamva mawu [a Yesu] ndipo adzatuluka.”—Yohane 5:28, 29.


text:
watch Choti Choti Khushiyan Episode 114 online, drama choti choti khushiyan epi 114 epi 114 hd, Choti Choti Khushiyan Episode 114 full,choti choti khushiyan 4 june 2014, Choti Choti Khushiyan Episode 114 epi 114 all parts, Choti Choti Khushiyan Episode 114 in high quality, Choti Choti Khushiyan Episode 114 dailymotion, Choti Choti Khushiyan Episode 114 online,
Dailymotion Full Video
Choti Choti Khushiyan Episode 114,
Choti Choti Khushiyan Episode 114 epi 114 all parts,
drama choti choti khushiyan epi 114 epi 114 hd,


text:
Watch Chhoti Chhoti Khushiyan Episode 36 Geo TV 24 December 2013 Choti Choti Khushiyan Episode 36 Geo TV 24 December 2013 Choti Choti Khushiyan Episode 36 Geo TV 24 December 2013 Choti Choti Khushiyan Episode 36 Geo TV 24 December 2013 Choti Choti Khushiyan Episode 36 Geo TV 24 December 2013
Tags: All Episode Choti Choti Khushiyan, Choti Choti Khushiyan 24 December 2013, Choti Choti Khushiyan 24 December 2013 on dailymotion, Choti Choti Khushiyan 36, Choti Choti Khushiyan 36 episode, Choti Choti Khushiyan ep 36, Choti Choti Khushiyan episode 24 Download, Choti Choti Khushiyan episode 36, Choti Choti Khushiyan episode 36 all parts, Choti Choti Khushiyan Episode 36 Geo TV 24 December 2013, Choti Choti Khushiyan Episode 36 In Tunepk, Choti Choti Khushiyan episode 36 on Geo TV, Choti Choti Khushiyan episode 36 online, Choti Choti Khushiyan episode 36 part, Choti Choti Khushiyan Pakistani dramas, desironak, dramaslive.com, dramasonline, fariha urdu36 24 December, friendscorner, live fariha 36 epsode 2013, thepaktv, Watch Choti Choti Khushiyan, watch pakistani drama


text:
A Mboni za Yehova Akufuna Kusamutsa Likulu Lawo la Padziko Lonse
Mu July 2009, a Mboni za Yehova anagula malo amene ali kumpoto kwa mzinda wa New York n’cholinga chofuna kusamutsirako likulu lawo la padziko lonse. Malowa omwe ndi aakulu maekala 253, ali pamtunda wa makilomita pafupifupi 80 kuchokera kumpoto chakumadzulo kwa malo amene panopo pali likulu lawo ku Brooklyn, mzinda wa New York. A Mboni za Yehova akhala akugwiritsira ntchito malo amene panopa pali likulu lawo kuyambira 1909.
Kumalo atsopanowa, a Mboni za Yehova adzamangako maofesi komanso nyumba zogona ndipo anthu pafupifupi 800 azidzagona ndiponso kugwira ntchito kumalowa. Kumalowa adzamangakonso nyumba yosungiramo zinthu zakale zochititsa chidwi zokhudza mbiri ya Mboni za Yehova.
Nyumba zonse zimene zidzamangidwe pamalowa zidzatenga malo aakulu maekala 45 basi ndipo malo otsalawo adzakhala nkhalango. Koma malo ochepa kwambiri ozungulira nyumbazi adzakongoletsedwa.
Akatswiri olemba mapulani a nyumba akonza zoti nyumba zomwe zikhale likulu latsopanolo zikhale zosawononga kwambiri magetsi. Zimenezi zidzathandiza kuti asadzawononge kwambiri ndalama komanso chilengedwe. Mwachitsanzo, madenga a nyumbazo sadzakhala a malata kapena matailosi. M’malomwake, madengawo adzawakonza m’njira yoti pamwamba pake adzathe kudzalapo maluwa ndi tizomera tina ndipo sipadzidzafunika ndalama zambiri akafuna kukonzanso madengawo. Kuwonjezera pamenepa, madengawo adzathandiza kuti m’nyumbazo musamadzazizire kapena kutentha kwambiri, komanso adzathandiza kuti mvula ikamagwa, madzi ochokera padenga asamadzathamange ndiponso azidzakhala ochepa. Maofesi adzawamanga m’njira yoti m’kati mwake muzidzakhala mowala kwambiri popanda magetsi. Chinthu chinanso chofunika kwambiri n’choti akatswiriwa akonza zoti adzamangepo zinthu zina zothandiza kuti madzi asamadzawonongeke.
Kodi n’chifukwa chiyani a Mboni za Yehova akonza zosamutsa likulu lawo? Chifukwa chakuti ntchito yosindikiza Mabaibulo ndi mabuku yomwe inkachitika ku Brooklyn kokha inayamba kuchitikanso kumaofesi a Mboni za Yehova a m’madera ena a dziko lapansi. Mwachitsanzo mu 2004, dipatimenti yosindikiza komanso kutumiza mabuku ku United States imene inali ku Brooklyn, inasamutsidwira kutauni ya Wallkill, m’dera lomwelo la New York. Tauni imeneyi ili pa mtunda wa makilomita pafupifupi 145 kumpoto chakumadzulo kwa Brooklyn.
Chifukwa china n’chakuti a Mboni za Yehova anaona kuti pamafunika ndalama zambiri kuti azitha kugwira bwino ntchito yawo ku Brooklyn komanso kuti azitha kusamalira nyumba zawo. Choncho iwo akasamutsira likulu lawo kumalo atsopanowa, azitha kugwiritsira bwino ntchito ndalama zimene anthu amapereka zothandizira pa ntchito yawo yophunzitsa anthu Baibulo.
Akuluakulu a boma adzavomereza kuti ntchito yomanga likulu latsopano la Mboni za Yehova iyambe ngati ataona kuti ntchitoyo siidzawononga zachilengedwe. Ngati zonse zitayenda bwino, ntchitoyi idzayamba m’chaka cha 2013 ndipo idzatenga zaka zinayi kuti ithe.
Kuwonjezera pa mafakitale osindikiza mabuku amene ali ku Wallkill, New York, a Mboni za Yehova alinso ndi malo amene pali masukulu awo osiyanasiyana ku Patterson, ku New York komweko. Gulu la Mboni za Yehova lilinso ndi maofesi ena m’mayiko ambirimbiri. Padziko lonse pali anthu a Mboni za Yehova oposa 7.5 miliyoni.


text:
Kufunikira kwa maphunziro 2
- Kulongosola
- Gulu la zinthu: Zoyenera kudziwa
- Owona: 37
Kufunikira kwa maphunziro 2
Anthu ena omwe samachidziwa chisilamu bwino atha kukhala ndi maganizo oti asilamu ndi anthu otsalira pa maphunziro ndipo alibe chiphunzitso chokwanira kuchokera kuchipembedzo chawo, kuganiza koteroku ndikolakwika chifukwa choti poyamba peni-peni tikupeza kuti chisonyezo cha Mtumiki wathu(s.a.a.w) pa utumiki wake (Mujizah) ndi maphunziro. Kutsika kwa Quran kwa iye ndi chisonyezo chachikulu kwa anthu onse za utumiki wake komanso kukhala kwake umboni okwana kwa anthu omwe amaganiza kuti asilamu alibe chiphunzitso chokwanira kuchokera muchipembedzo chawo. Quran yomwe idaitanira poyera munthu wina aliyense yemwe angazitame kuti ndi ophunzira abweretse bukhu lofanana ndi ilo, kenako Quran idawafewetsera anthuwa powauza kuti atha kubweretsa angakhale sura imodzi yokha basi, koma palibe munthu yemwe adabweretsa. Tsono anthu ozindikira amati akawerenga Quraniyi amadabwa nayo malinga ndi momwe ikulongosolera zinthu zosiyana-siyana mpaka mapeto ake amalowa chisilamu.
Imam Sajjad(a.s) pankhani yakufunikira kwa maphunziro adalankhula kuti: “zidakakhala kuti anthu amadziwa ubwino ndi kufunikira kwa maphunziro adakakhala kaliki-liki kufuna-funa maphunzirowo ndipo adakakhala kuti amadziwa upamwamba omwe umakhala kwa munthu ofuna-funa maphunziro adakafuna-funa maphunziro.”
Tidziwe kuti kulemekezeka ndi nyota za munthu zili mumaphunziro, koma tsoka ndi ilo kuti lero lino anthu atenga zinthu zina monga chuma, kutchuka, udindo, maonekedwe akunja kwa chinthu kukhala zapamwamba .
Kulemekezekanso kwa munthu kwagona mu kumuopa Mulungu. Inu mukayang’ana gulu la anthu lomwe limakhulupirira za maphunziro ndikuopa Mulungu mulipeza kuti mmene munthu angakhalire wachikulire mu zaka bwanji ndi mmenenso kulemekezeka kwake kumapita patsogolo posiyana ndi ma gulu ena omwe sali achisilamu omwe timaona kuti munthu akakalamba kulemekezeka kwake kumapita pansi kapena kumachoka. Ichi ndi chifukwa chake asilamu timaitanira anzathu azipembedzo zina kuti alowe chisilamu. Tikumaona azimayi amagulu amenewa kuti akafika zaka zokwana makumi atatu(30) amapita kukakhonzetsa nkhope zawo ndicholinga choti azioneka mwachitsikana. Chifukwa cha kuganiza ngati kumeneku nkhani imeneyi yafika povuta kwambiri angakhale atsikana a zaka khumi ndi mphambu zisanu ndi zitatu(18) nawo akumapita kukakhonzetsa nkhope zawo. Funso ndiloti kodi zimenezi apanga mpaka liti? Akazi ngati amenewa zaka zawo zikakwana 30 kapena 40 kapena 50 ndiye kuti umoyo wawo ukhala ovuta kwambiri, pomwe muchisilamu mupeza kuti ulemelero, ulemu ndi udindo wagona pa maphunziro ndi kumuopa Mulungu. Sinkhani yoti munthu amapeza upamwamba, ulemu, ulemelero ndi udindo chifukwa choti ndiwamphamvu, amanyamula zitsulo kapena owoneka bwino ayi koma chifukwa cha maphunziro ndikumuopa Mulungu.


text:
Munthu Wina Anapulumutsidwa Akufuna Kudzipha Pansanja ya Sky Tower
Bambo wina wa zaka 80 dzina lake Graham Browne, yemwe ndi wa Mboni za Yehova, anathandiza munthu wina kuti asadziphe. Munthuyu amadwala matenda ovutika maganizo, ndipo ankafuna kuti adziponye kuchokera pansanja yaitali mamita 328, yotchedwa Sky Tower, yomwe ili ku Auckland m’dziko la New Zealand. Bambo Graham ananena kuti: “Munthuyu anauza apolisi kuti akufuna kulankhula ndi munthu wa Mboni za Yehova ndipo apolisiwo anandipempha kuti ndikalankhule naye.
“Anthu ogwira ntchito ku Sky Tower anandiveka zovala zothandiza kupewa ngozi komanso anamanga Baibulo langa ndi chingwe chachitali. Kenako apolisi anandikweza pakhonde la nsanjayo, lomwe anthu amakwerapo kuti aziona kutali ndipo lili ndi kampanda kotchinga m’mbali mwake. Khondeli lili m’mwamba kwambiri, mamita 192 kuchokera pansi. Pakhondepo pankaomba mphepo yamphamvu komanso yozizira kwambiri. Munthu amene ankafuna kudziponya pansiyo anakhala chapafupi ndithu ndi pamene ndinali ndipo anakhala m’kanjira, mphepete mwenimweni mwa khondelo, miyendo yake ili lendelende.
“Ndinakuwa kuti ndine wa Mboni za Yehova ndipo ndimafuna kumuthandiza. Kenako nditapemphera chamumtima, ndinatsegula Baibulo n’kuyamba kulankhula.
“Ndinamuuza nkhani yokhudza kupatulika kwa moyo, yomwe ndinali nditaikamba chaposachedwa ku Nyumba ya Ufumu yathu.
“Kenako ndinamuuza kuti, ‘Mulungu amakuona kuti ndiwe wofunika kwambiri ndipo anakupatsa moyo womwe ndi mphatso ya mtengo wapatali. Ndiye ukufunika kusonyeza kuti umayamikira mphatso imeneyi. Chonde, lowa mumpanda wotchinga khondeli.’
“Ndinawerenganso malemba angapo a m’Baibulo, monga Yohane 3:16. Lembali limati: ‘Pakuti Mulungu anakonda kwambiri dziko mwakuti anapereka Mwana wake wobadwa yekha, kuti aliyense wokhulupirira iye asawonongeke, koma akhale ndi moyo wosatha.’
“Ndiye ndinamuuza kuti, ‘Mulungu amakukonda ndipo akufuna ukhale ndi moyo.’
“Poyamba munthuyo ankaoneka ngati analibe nazo ntchito zimene ndinkamuuzazo. Ndiye ndinapempha Yehova chamumtima kuti andithandize kumunyengerera munthuyo kuti asadziponye pansi. Kenako anaimirira n’kubwera pafupi ndi pamene ndinali, ndipo ankaoneka wokhumudwa kwambiri.”
“Munthuyo ananena kuti, ‘a Mboni za Yehova anabwera kunyumba kwanga chaposachedwapa koma ndinawathamangitsa. Ndikuona kuti ndinalakwa kwambiri. Chonde mundikhululukire.”
“Ndinamutsimikizira kuti, ‘Usakayikire ngakhale pang’ono kuti Mulungu akukhululukira. Ndipotu ngakhale enafe tinachitapo zimenezo tisanakhale a Mboni za Yehova.’
“Munthuyo anayankha kuti, ‘Zikomo kwambiri. Apa tsopano mtima wanga wakhala m’malo.
“Kenako ndinapitiriza kuti, ‘Ineyo ndavala zovala zodzitetezera pangozi. Koma ndikuchita mantha kwambiri kuti iweyo ungagwe n’kutaya moyo wako womwe ndi wamtengo wapatali. Zimenezo zingakhumudwitse Yehova kwambiri. Ndiye ndikukupempha kuti ulowe mumpanda wotchinga khondeli.’
“Ndinayamba kuona kuti wasintha maganizo ndipo anayankha modekha kuti, ‘CHABWINO ndikubwera.’
“Analowa mkati mwa mpanda wakhonde limene anthu amakwerapo kuti aziona kutali, ndipo apolisi anamutenga mwachangu. Ndinalankhulana naye pafupifupi ola limodzi kuti asadziponye pansi.”
A Mboni za Yehova amathandiza anthu ndi mtima wonse, makamaka amene ali ndi nkhawa. Padziko lonse lapansi, iwo amagwiritsira ntchito Baibulo pofuna kulimbikitsa anthu ndiponso powatsimikizira kuti Mulungu amawakonda kwambiri.


text:
Mbani Ankutongadi Dzikoli?
Mun’kumbuka kuti ni . . .
Mulungu?
wanthu?
ayai cinangombo?
BIBLIYA LIMBATI
‘Dziko lense liri m’manja mwa nyakuipayo.’
‘Mwana wa Mulungu adabwera . . . kudzapfudza mabasa ya dyabu.’
PHINDU LACE MUKAKHULUPIRA BZIMWEBZI
Mun’dzagumana mitawiro yakulongosoka ya mabvuto ya m’dzikoli.
Mun’dzakhala na mathangwe yakukhulupira kuti dziko lathuli lin’dzacinja, licikhala labwino.
KODI TINGAKHULUPIREDI BZOMWE BIBLIYA LIMBALEWA?
Inde, pa mathangwe matatu:
Utongi bwa Sathani Bwamala kale. Yahova watonga kumalisa utongi bwa Sathani kwa wanthu. Iye ankupicira ‘kudzapfudza Dyabu,’ acibwezereseratu bzense bzomwe iye adadzonga.
—1 Wahebereu 2:14.
Mulungu adasankhula Jezu Kristu kuti atonge dziko. Jezu ambatsutsaniratu na mtongi wakuipa wa dzikoli. Pakulewa bza utongi bwa Jezu, Mulungu akupicira kuti: ‘Iye an’dzawabvera nsisi anyakubzicepswa na wamphawi. . . An’dzalombola moyo wa anyakuponderezedwa na anyakucitiridwa ciwembo.’
—Psalymo 72:13, 14.
Mulungu anganame lini. Bibliya limbaleweratu padeca kuti: ‘Mpsakutazika kuti Mulungu aname.’ (Wahebereu 6:
18) Yahova akapicira kucita cinthu, bzimbakhala nigati bzacitika kale! (Zaiya 55:10, 11) ‘An’cosedwa kunja mtongi wa dziko la pansi lino.’ —Juwau 12:31.
KUTI MUKUMBUKIRE
Kodi dzikoli lin’dzakhala tani akadzacosedwa mtongi wace?
Bibliya limbatawira mbvunzoyu pa PSALYMO 37:10, 11 na CIBVUMBULUTSO 21:


text:
Mamulumuzana agwa
Chisankho chapatatu chadza ndi zowawa zake. Pamene mpando wa pulezidenti wakhala wokokerana, mipando ya aphungu nayo yagwetsa mamulumuzana.
Omwe ndi akuluakulu pa ndale komanso ena omwe adali nduna mmbuyomu asadabuzika pamipando ya phungu wa Nyumba ya Malamulo.
Zotsatira zosatsimikizika ndi bungwe la chisankho la Electoral Commission (MEC) pofika Lachinayi madzulo, zimasonyeza kuti mamulumuzana ena amene adali nduna komanso odziwika kuchipani chawo asadabuzika pachisankhochi.
Zotsatirazi ndi malinga ndi zomwe zimaulutsidwa pawailesi ya Zodiak Broadcasting Station (ZBS) komanso pakanema ya MBC TV.
Zotsatira zosatsimikizikizi zimasonyeza kuti aena mwa omwe agwawo ndi Chris Daza, Anita Kalinde, Ken Kandodo, Halima Daudi, Ralph Jooma, Brown Mpinganjira, Moses Kunkuyu, Ulemu Chilapondwa, Abel Kayembe, Dr Cornelius Mwalwanda, Chikumbutso Hiwa, Agness Mandevu Chatipwa, Sosten Gwengwe, Dr Godfrey Chapola, Ken Zikhale Ng’oma, Dr Cassim Chilumpha, Ralph Kasambara, John Bande, Billy Kaunda ndi Joseph Tembo.
Koma nkhani yachisoni idachitika Lachinayi pamene yemwe adali wachiwiri kwa nduna ya maboma ang’ono Godfrey Kamanya adadziwombera kunyumba kwake ku Area 10 mumzinda wa Lilongwe. Kudziomberaku kumadza zotsatira zosatsimikizika zimasonyezanso kuti wagwa ngati phungu wanyumba ya Malamulo.
« Should the legal drinking age be lowered? ‘Ngakhale panali zovuta, chisankho chayenda’ »


text:
-
Jan 14, 12 •
Nkhani • Written by :
Nation Online •
Comments Off
Mavenda 40 omwe adamangidwa mu mzinda wa Lilongwe sabata yathayi ali m’gulu la anthu zikwizikwi za anthu amene akhudzidwa ndi kunyanyala ntchito kwa anthu ogwira ntchito...
-
Jan 14, 12 •
Nkhani • Written by :
Nation Online •
Comments Off
Anthu m’madera osiyanasiyana m’sabatayi ati kuchoka kwa phungu wa chipani cholamula cha DPP m’dera la ku m’mawa...
-
Jan 14, 12 •
Kucheza • Written by :
Nation Online •
Comments Off
Ena amalumbiriria kuti ati kutsatira miyambo ya makolo kumathandiza kuti mwana akule bwino. Monga akufotokozera Gideon Mothisa wa ku Mulanje, mwana akabadwa, makolo sayenera kukhala malo amodzi mpaka...
-
Jan 14, 12 •
Masewero • Written by :
Nation Online •
Comments Off
Katswiri wosewera pakati m’timu ya Flames Joseph Kamwendo yemwe zinamveka kuti ali ku Turkey kukayesa mwayi wake sali kumeneko ndipo ali m’dziko la Thailand...
-
Jan 7, 12 •
Kucheza • Written by :
Nation Online •
Comments Off
Kale akuti kudali mwambo wa chimwanamayi omwe ati umalimbitsa kugwirizana pakati pa mabanja. Apa akuti mwamuna amatha kukagona kunyumba kwa mnzake, mpaka mwana ndithu! Gideon Mothisa oyendetsa nkhani...
-
Jan 7, 12 •
Nkhani • Written by :
Nation Online •
Comments Off
Chipasupasu cha m’chipani chakale cholamula cha United Democratic Front (UDF) chingaopseze ulamuliro wa demokalase m’dziko muno womwe umalira kuti pakhale zipani...
-
Jan 7, 12 •
Masewero • Written by :
Nation Online •
Comments Off
Mpira wochititsa kaso ukuyenera kuyalidwa lero ku Lilongwe pamene eni khomo a Civo United asosolane nthenga ndi Blantyre United pamasewero wolimbirana chikho cha TNM Super League...
-
Jan 7, 12 •
Nkhani • Written by :
Nation Online •
Comments Off
Mkulu wa bungwe loona ufulu wa ogula la Consumers Association of Malawi (Cama), John Kapito wati boma likuyenera kutulutsa chimanga chomwe chikusungidwa m’khokwe zake kuti anthu...
-
Dec 24, 11 •
Nkhani • Written by :
Nation Online •
Comments Off
Pa 25 Disembala chaka chilichonse Akhristu padziko lapansi amakumbukira kubadwa kwa Yesu...


text:
Kulalikira M’mbali mwa Mtsinje wa Xingu
Kumayambiriro kwa mwezi wa July 2013, gulu la a Mboni za Yehova okwana 28 ku Brazil, linachoka m’tauni ya São Félix do Xingu n’kuyamba ulendo wopita kudera la amwenye otchedwa Cayapo ndi enanso otchedwa Yuruna. Iwo anakwera boti lotalika mamita 15 ndipo anadutsa mumtsinje wa Xingu kulowera kumene unayambira. Mtsinjewo ndi wautali makilomita 2,092 kukafika kumpoto kumene kuli mtsinje wa Amazon.
Gulu la a Mboniwa linali paulendo wokalalikira za Ufumu wa Mulungu kwa anthu a m’midzi ya m’mbali mwa mtsinje. Atayenda kwa masiku atatu, a Mboniwa anafika pamudzi wina wotchedwa Kokraimoro. Pamudziwo, analandiridwa ndi anthu ansangala komanso ochereza. Mayi wina wa m’mudzimu ankangowakodola. Munthu wina wa m’dera la komweko yemwe ankawatsogolera pa ulendowu anafotokoza kuti mayi yemwe ankawakodolayo amawauza kuti: “Nonsenu bwerani kuno tikudziweni.”
A Mboniwa anayesetsa kulankhula ndi aliyense. Ena ankalankhula nawo m’Chipwitikizi ndipo ena ankalankhula nawo pongogwiritsa ntchito zizindikiro kapena manja. Zithunzi zokongola za m’mabuku amene a Mboniwa anabweretsa zinathandiza chifukwa anthu ambiri analandira mabuku, makamaka kabuku kakuti Mverani Mulungu.
Bambo wina wa Mboni dzina lake Gerson, yemwe amagwira ntchito yolalikira nthawi zonse, amakhala m’tauni ya São Félix do Xingu. Bamboyu akukumbukira zimene munthu wa m’mudzi winawake anachita atalandira Bukhu Langa la Nkhani za Baibulo. Bamboyu anati: “Analiyang’anitsitsa kenako analigwira mwamphamvu ndi manja awiri ndipo sankafuna kulisiya ngakhale pang’ono.”
Gulu la a Mboni za Yehovawo anagawa mabuku 500, komanso magazini ndi timabuku, kwa anthu amene ankawafuna okhala m’mbali mwa mtsinje. Anthu a m’mudzi wina wotchedwa Kawatire, anamvetsera mwachidwi malonjezo a m’Baibulo okhudza dziko latsopano la paradaiso. Munthu wina wachimwenye amenenso amakonda kuchereza alendo, dzina lake Tonjaikwa, ankauza anthu ena kuti: “Anthu m’paradaiso azidzachita zinthu ngati ife.”
Anthu ambiri a m’tauni ya São Félix do Xingu anadziwa zoti m’derali mwabwera anthu a Mboni. Mayi Simone, omwe anali nawo pa ulendowu, anafotokoza kuti anthu ena a m’tauni yakwawo ankakayikira ngati gulu la a Mboniwa akalandiridwe m’midzi yomwe anakalalikiramoyo. Komabe panalibe vuto lililonse limene a Mboniwa anakumana nalo. Mayi Simone anati: “Tinkalandiridwa bwino ndipo anthu onse tinawalalikira.”


text:
NSANJA YA OLONDA (YOPHUNZIRA) JULY 2014
M’magaziniyi muli nkhani zimene tiphunzire kuyambira pa September 1 mpaka 28, 2014.
Anadzipereka ndi Mtima Wonse ku Micronesia
Anthu ochokera kumayiko ena amene akutumikira kuzilumba za m’nyanja ya Pacific zimenezi nthawi zambiri amakumana ndi mavuto atatu. Kodi amathana nawo bwanji?
“Yehova Amadziwa Anthu Ake”
Kodi “maziko” komanso “chidindo” zotchulidwa pa 2 Timoteyo 2:19 zimatithandiza bwanji kudziwa anthu a Yehova?
Anthu a Yehova Amakana Kuchita Zosalungama
Kodi nkhani yokana kuchita zosalungama ikukhudzana bwanji ndi zimene zinachitika nthawi ya Mose? Kodi tikuphunzira chiyani pa zimene zinachitika pa nthawiyo?
Bambo Anga Anamwalira Koma Ndinapeza Bambo Ena
Werengani mbiri ya moyo wa M’bale Gerrit Lösch, wa m’Bungwe Lolamulira.
“Inu Ndinu Mboni Zanga”
Kodi kukhala Mboni za Yehova kumatanthauza chiyani?
“Mudzakhala Mboni Zanga”
N’chifukwa chiyani Yesu anati: “Mudzakhala mboni zanga,” osati za Yehova? Tingatani kuti tikhalebe akhama pa ntchito yolalikira?


text:
Kodi Baibulo la Dziko Latsopano Linamasuliridwa Molondola?
Gawo loyamba la Baibulo la Dziko Latsopano lachingelezi linatuluka m’chaka cha 1950. Kuyambira nthawi imeneyo anthu ena akhala akuyamikira Baibulo la Dziko Latsopano * koma ena amalikayikira chifukwa mbali zina limasiyana ndi Mabaibulo ena. Baibuloli limasiyana ndi Mabaibulo ena chifukwa cha mfundo zotsatirazi.
Ndi Lodalirika. Baibulo la Dziko Latsopano linamasuliridwa kuchokera ku mipukutu yakale yodalirika komanso linamasuliridwa mogwirizana ndi zimene akatswiri a Baibulo apeza masiku ano. Mosiyana ndi zimenezi, Baibulo la King James Version la mu 1611 linamasuliridwa kuchokera ku mipukutu yomwe sinali yolondola kwenikweni komanso sinali yakale kwambiri poyerekezera ndi mipukutu yomwe inagwiritsidwa ntchito pomasulira Baibulo la Dziko Latsopano.
Siliwonjezera kapena kuchotsera mawu. Amene anamasulira Baibulo la Dziko Latsopano sanawonjezere kapena kuchotsera uthenga wouziridwa wochokera kwa Mulungu. (2 Timoteyo 3:16) Omasulira Mabaibulo ambiri samasulira molondola chifukwa chotsatira miyambo ya anthu. Mwachitsanzo amachotsa dzina lenileni la Mulungu lakuti Yehova n’kuikamo mayina ena audindo, monga akuti Ambuye kapena Mulungu.
Ndi lomveka bwino komanso lolondola. Mosiyana ndi Mabaibulo ena amene anamasuliridwa liwu ndi liwu, omasulira Baibulo la Dziko Latsopano ankamasulira liwu ndi liwu pokhapokha ngati kuchita zimenezo sikukanasokoneza tanthauzo lake komanso sikukanachititsa mawuwo kukhala ovuta kuwamva. Kumasulira Baibulo liwu ndi liwu kuli ndi mavuto ake chifukwa omasulirawo angaikemo maganizo awo kapena kuchotsamo mfundo zofunika.
Kusiyana kwa Baibulo la Dziko Latsopano ndi Mabaibulo ena
Mabuku amene mulibe. Mabaibulo amene anamasuliridwa ndi matchalitchi a Katolika komanso Eastern Orthodox ali ndi mabuku ena owonjezera. Komabe anthu amaona kuti mabukuwa sali m’gulu la mabuku opatulika olembedwa ndi Ayuda. Izi zili choncho chifukwa Baibulo limanena kuti Ayuda anali anthu omwe ‘mawu opatulika a Mulungu anaikidwa m’manja mwawo.’ (Aroma 3:1, 2) Chifukwa cha zimenezi, mabuku owonjezera amenewa sanaikidwe mu Baibulo la Dziko Latsopano komanso m’Mabaibulo ena.
Mavesi omwe mulibe. Omasulira Mabaibulo ena anawonjezeramo mavesi komanso mawu amene sapezeka m’mipukutu yakale ya Baibulo. Mosiyana ndi zimenezi Baibulo la Dziko Latsopano silinawonjezere mawu ena aliwonse. Choncho, omasulira Mabaibulo ena masiku ano anachotsa mavesi owonjezera amenewa kapena analemba mawu osonyeza kuti mavesiwo munalibe m’mipukutu yoyambirira ya Baibulo. *
Kugwiritsira ntchito mawu osiyanasiyana. Nthawi zambiri mavesi a m’Baibulo amene amasuliridwa liwu ndi liwu amakhala osamveka bwino. Mwachitsanzo pomasulira liwu ndi liwu mawu a Yesu a pa Mateyu 5:3, Baibulo la Buku Lopatulika Ndilo Mau a Mulungu limati: “Odala ali osauka mumzimu.” Anthu ambiri amaona kuti mawu akuti “osauka mumzimu” ndi ovuta kumvetsa ndipo ena amaganiza kuti Yesu ankanena za kufunika kokhala munthu wodzichepetsa kapena wosauka. Komatu apa Yesu ankatanthauza kuti munthu angapeze chimwemwe chenicheni ngati akutsogoleredwa ndi Mulungu. Choncho Baibulo la Dziko Latsopano linamasulira mawu a Yesu amenewa molondola, ponena kuti “anthu amene amazindikira zosowa zawo zauzimu.”
Zinthu zabwino zimene akatswiri a maphunziro omwe si a Mboni ananena zokhudza Baibulo la Dziko Latsopano
Katswiri wa maphunziro komanso womasulira Baibulo dzina lake Edgar J. Goodspeed analemba mawu otsatirawa ponena za Baibulo la Dziko Latsopano Lomasulira Malemba Achigiriki Achikhristu, m’kalata yake ya pa December 8, 1950. “Ndimachita chidwi ndi ntchito yanu yolalikira yomwe ikuchitika padziko lonse komanso ndimachita chidwi kwambiri ndi Baibulo lanu lomasuliridwa molondola ndiponso momveka bwino. Ndikuona kuti Baibuloli lingathandize kwambiri munthu amene akufuna kuliphunzira mozama.”
Pulofesa Allen Wikgren wa payunivesite ya Chicago anafotokozapo kuti Baibulo la Dziko Latsopano ndi chitsanzo chabwino cha Baibulo limene linamasuliridwa m’chinenero chamasiku ano. Baibuloli silinamasuliridwe potengera zimene omasulira Mabaibulo ena amachita kawirikawiri “pophatikizamo zikhulupiriro za chipembedzo chawo.”
—The Interpreter’s Bible, Volume I, tsamba 99.
Ponenapo za Baibulo la Dziko Latsopano Lomasulira Malemba Achigiriki Achikhristu, katswiri wina wa Baibulo wa ku Britain, dzina lake Alexander Thomson, analemba kuti: “Baibuloli linamasuliridwa m’Chingelezi kuchokera m’Chigiriki. Akatswiri omwe amasulira Baibuloli anayesetsa kulimasulira molondola komanso momveka bwino.”
—The Differentiator, April 1952, tsamba 52.
Wolemba mabuku wina dzina lake Charles Francis Potter analemba mawu otsatirawa okhudza Baibulo la Dziko Latsopano ngakhale kuti ankaona zoti mawu ena m’Baibuloli ndi achilendo. Iye anati: “Amene anamasulira Baibuloli, omwe sanafune kuti maina awo atchulidwe, anamasulira malemba achiheberi komanso achigiriki mwaukadaulo.”
—The Faiths Men Live By, tsamba 300.
Bambo Robert M. McCoy ananena kuti Baibulo la Dziko Latsopano ndi labwino kwambiri ngakhale lili ndi mawu ena achilendo. Pofotokoza mmene akuonera Baibuloli, bambowa anamaliza ndi mawu akuti: “Mmene Chipangano Chatsopano anachimasulirira ndi umboni wakuti m’gulu la a Mboni za Yehova muli akatswiri amene ali ndi luso lothana ndi mavuto ambiri omwe Mabaibulo ena ali nawo.”
—Andover Newton Quarterly, January 1963, tsamba 31.
Pulofesa S. MacLean Gilmour anayamikira Baibulo la Dziko Latsopano ngakhale kuti sagwirizana ndi mawu ena amene ali m’Baibuloli. Iye anafotokoza kuti anthu amene anamasulira Baibuloli “ankachidziwa bwino kwambiri Chigiriki.”
—Andover Newton Quarterly, September 1966, tsamba 26.
Pulofesa Thomas N. Winter anafotokozapo zokhudza Baibulo la Dziko Latsopano lomwe lili mbali ya Baibulo lachingelezi la Kingdom Interlinear Translation of the Greek Scriptures. Iye anati: “Baibuloli lomwe omasulira ake sanadzitchule maina, ndi lolondola komanso likugwirizana kwambiri ndi mmene anthu akulankhulira masiku ano.”
—The Classical Journal, April-May 1974, tsamba 376.
M’chaka cha 1989, pulofesa wina wa ku Israel dzina lake Benjamin Kedar, yemwe ndi katswiri wa Chiheberi ananena kuti: “Ndikamachita kafukufuku wa zinenero za Mabaibulo achiheberi komanso a zinenero zina, nthawi zonse ndimadalira Baibulo la Dziko Latsopano lachingelezi. Kuchita zimenezi kumandithandiza kutsimikizira ndi mtima wonse kuti Baibuloli ndi lolondola komanso n’losavuta kumvetsa.”
Pulofesa wina wamaphunziro a zipembedzo dzina lake Jason David BeDuhn, anachita kafukufuku wokhudza Mabaibulo achingelezi okwana 9 ndipo analemba kuti: “Baibulo la Dziko Latsopano ndi lolondola kwambiri kuposa Mabaibulo ena onsewo.” Ngakhale kuti akatswiri ena a Baibulo komanso anthu ambiri amanena kuti Baibulo la Dziko Latsopano ndi losiyana ndi Mabaibulo ena chifukwa chakuti omasulira ake anaikamo zikhulupiriro za chipembedzo chawo, pulofesayu ananena kuti: “Baibuloli limasiyana kwambiri ndi Mabaibulo ena chifukwa chakuti linamasuliridwa molondola komanso linamasuliridwa potengera mmene zilili m’mipukutu yoyambirira ya Chipangano Chatsopano.”
—Truth in Translation, tsamba 163 ndi 165.
^ ndime 2 Zimenezi zikukhudza Mabaibulo achingelezi a Baibulo la Dziko Latsopano omwe anasindikizidwa chaka cha 2013 chisanafike.
^ ndime 8 Mwachitsanzo onani Baibulo la New International Version komanso Baibulo la Akatolika la New Jerusalem Bible. Mavesi amene anawonjezeramowo ndi Mateyu 17:21; 18:11; 23:14; Maliko 7:16; 9:44, 46; 11:26; 15:28; Luka 17:36; 23:17; Yohane 5:4; Machitidwe 8:37; 15:34; 24:7; 28:29 ndiponso Aroma 16:24. M’Baibulo la Buku Lopatulika Ndilo Mau a Mulungu ndiponso la Douay-Rheims palemba la 1 Yohane 5:7, 8, pali mawu osonyeza kuti pali milungu itatu imene yapanga mulungu mmodzi. Mawu amenewa anawonjeredwa patadutsa zaka mahandiredi ambiri kuchokera pamene Baibulo linalembedwa.
^ ndime 9 Mofanana ndi zimenezi, Baibulo la J. B.Phillips linamasulira vesili kuti, “amene amazindikira kuti akufunikira Mulungu,” ndiponso Baibulo la The Translator’s New Testament linamasulira vesili kuti “amene amazindikira kuti akufunikira zinthu zauzimu.”


text:
MUTU 14
Zimene Mungachite Kuti Banja Lanu Likhale ndi Moyo Wosangalala
Kodi chofunika n’chiyani kuti munthu akhale mwamuna wosamalira bwino banja lake?
Kodi mkazi azichita chiyani kuti akwaniritse bwino udindo wake?
Kodi chofunika n’chiyani kuti munthu akhale kholo labwino?
Kodi ana angathandize motani kuti banja likhale ndi moyo wosangalala?
YEHOVA MULUNGU amafuna kuti banja lanu likhale ndi moyo wosangalala. Mawu ake, Baibulo, amapereka malangizo kwa aliyense m’banja, ndipo amalongosola mbali imene Mulungu amafuna kuti aliyense azichita. Onse m’banja akamachita bwino mbali zawo mogwirizana ndi uphungu wa Mulungu, zotsatira zake zimakhala zosangalatsa kwambiri. Yesu anati: “Odala iwo akumva mawu a Mulungu, nawasunga.”—Luka 11:28.
2 Kuti tikhale ndi banja losangalala, zimadalira kwenikweni kuzindikira kuti banja linayambitsidwa ndi Yehova, amene Yesu anamutcha “Atate wathu.” (Mateyu 6:9) Fuko lililonse, kapena kuti banja lililonse pa dziko lapansi lilipo chifukwa cha Atate wathu wakumwamba. Choncho iye ndiye amadziwa bwino zimene zingapangitse mabanja kukhala osangalala. (Aefeso 3:14, 15) Motero, kodi Baibulo limaphunzitsa chiyani zokhudza mbali ya aliyense m’banja?
MULUNGU NDIYE ANAYAMBITSA BANJA
3 Yehova analenga anthu oyambirira, Adamu ndi Hava, ndi kuwakwatitsa monga mwamuna ndi mkazi wake. Iye anawaika m’paradaiso wokongola pa dziko lapansi, malo otchedwa munda wa Edene, kuti azikhala mmenemo, ndipo anawauza kuti akhale ndi ana. Yehova anati: “Mubalane, muchuluke, mudzaze dziko lapansi.” (Genesis 1:26-28; 2:18, 21-24) Imeneyi si nthano chabe ayi, chifukwa Yesu anasonyeza kuti zimene buku la Genesis limanena zokhudza chiyambi cha banja n’zoona. (Mateyu 19:4, 5) Ngakhale kuti tikukumana ndi mavuto ambiri, ndipo moyo sulinso mmene Mulungu anafunira pachiyambi, tiyeni tione chifukwa chake masiku ano n’zotheka kukhala osangalala m’banja.
4 Aliyense m’banja angathandize kuti moyo m’banjamo ukhale wosangalatsa, mwa kutsanzira Mulungu posonyeza chikondi. (Aefeso 5:1, 2) Koma kodi tingam’tsanzire bwanji Mulungu, amene sitingathe kumuona n’komwe? Tingaphunzire mmene Yehova amachitira zinthu chifukwa anatumiza Mwana wake woyamba kubadwa kuchokera kumwamba kubwera pa dziko lapansi. (Yohane 1:14, 18) Pamene anali pa dziko lapansi, Mwana wake ameneyu, Yesu Kristu, anatsanzira Atate wake wakumwamba ndendende, moti kuona ndi kumvetsera Yesu kunali ngati kukhala ndi Yehova ndi kumumva akulankhula. (Yohane 14:9) Choncho, mwa kuphunzira za chikondi chimene Yesu anachisonyeza ndi kutsatira chitsanzo chake, aliyense wa ife angathandize kuti banja lathu likhale ndi moyo wosangalala.
CHITSANZO KWA AMUNA OKWATIRA
5 Baibulo limanena kuti amuna azisamalira akazi awo mmene Yesu amasamalirira ophunzira ake. Taganizirani langizo la m’Baibulo ili: ‘Amuna inu, kondani akazi anu, monganso Kristu anakonda Eklesia [“mpingo,” NW], nadzipereka yekha m’malo mwake…Koteronso amuna azikonda akazi awo a iwo okha monga ngati matupi a iwo okha. Wokonda mkazi wa iye yekha, adzikonda yekha; pakuti munthu sanadana nalo thupi lake ndi kale lonse; komatu alilera nalisunga, monganso Kristu Eklesia.’—Aefeso 5:23, 25-29.
6 Chikondi cha Yesu pa mpingo wa ophunzira ake ndi chitsanzo chabwino kwambiri kwa amuna okwatira. Yesu “anawakonda [ophunzira ake] kufikira chimaliziro,” kupereka moyo wake nsembe chifukwa cha iwo, ngakhale kuti iwo anali opanda ungwiro. (Yohane 13:1; 15:13) Mofananamo, amuna akulimbikitsidwa kuti: “Kondani akazi anu, ndipo musawawire mtima iwo.” (Akolose 3:19) N’chiyani chidzathandiza mwamuna kutsatira uphungu umenewu, makamaka ngati mkazi wake nthawi zina amalephera kuchita zinthu mozindikira? Mwamunayo ayenera kukumbukira zolakwa za iye mwini ndi zimene ayenera kuchita kuti Mulungu am’khululukire. Kodi ayenera kuchitanji? Ayenera kukhululukira amene amamulakwira, kuphatikizapo mkazi wake. Ndipo mkazi wake nayenso ayenera kuchita zomwezo. (Mateyu 6:12, 14, 15) Kodi mukuona chifukwa chake ena amati ukwati wabwino ndiwo mgwirizano wa anthu awiri okonda kukhululukirana?
7 Amuna okwatira ayeneranso kudziwa kuti Yesu nthawi zonse anali kuganizira ophunzira ake. Anali kukumbukira zofooka zawo ndi zosowa zawo zathupi. Mwachitsanzo, iwo atatopa, Yesu anati: “Idzani inu nokha padera ku malo achipululu, mupumule kamphindi.” (Marko 6:30-32) Akazi nawonso amafunika kuwaganizira mwachikondi. Baibulo limati iwo ndi “chotengera chochepa mphamvu” chimene amuna amalamulidwa kuchichitira “ulemu.” Chifukwa chiyani? Chifukwa chakuti amuna ndi akazi omwe ali ndi “chisomo cha moyo” chofanana. (1 Petro 3:7) Amuna okwatira ayenera kukumbukira kuti ndi kukhulupirika, osati kukhala mwamuna kapena mkazi, kumene kumachititsa munthu kukhala wa mtengo wapatali kwa Mulungu.—Salmo 101:6.
8 Baibulo limanena kuti mwamuna “wokonda mkazi wa iye yekha, adzikonda yekha.” Zimenezi zili choncho chifukwa mwamuna ndi mkazi wake ‘salinso awiri koma thupi limodzi,’ monga ananenera Yesu. (Mateyu 19:6) Motero, iwo ayenera kuonetsetsa kuti kugonana n’kwapakati pa awiri okhawo basi. (Miyambo 5:15-21; Ahebri 13:4) Angachite zimenezi ngati amaganizira zosowa za wina ndi mnzake osati zawo zokha. (1 Akorinto 7:3-5) Chikumbutso chofunika kwambiri ndi ichi: ‘Munthu sanadana nalo thupi lake ndi kale lonse; komatu alilera nalisunga.’ Amuna ayenera kukonda akazi awo mmene amadzikondera iwo okha, pokumbukira kuti adzafunsidwa ndi Yesu Kristu amene ali mutu wawo.—Aefeso 5:29; 1 Akorinto 11:3.
9 Mtumwi Paulo ananenapo za “chikondi chachikulu chimene Kristu Yesu ali nacho.” (Afilipi 1:8, NW) Chikondi cha Yesu chimenecho chinali chotsitsimutsa kwa ena, ndipo chinali chosangalatsa kwa akazi amene anakhala ophunzira ake. (Yohane 20:1, 11-13, 16) Akazi okwatiwa amafunanso chikondi chachikulu kwa amuna awo.
CHITSANZO KWA AMUNA OKWATIRA
10 Banja lili ngati kampani. Kuti liyende bwino pamafunika mutu. Ngakhalenso Yesu ali ndi Mutu umene amaugonjera. “Mutu wa Kristu ndiye Mulungu,” monganso “mutu wa mkazi ndiye mwamuna.” (1 Akorinto 11:3) Mmene Yesu amagonjera Mulungu monga mutu, n’chitsanzo chabwino kwambiri, chifukwa tonsefe tili ndi wina amene tiyenera kum’gonjera monga mutu.
11 Amuna opanda ungwiro amalakwitsa zinthu zina ndipo nthawi zambiri amalephereratu kukhala mitu yabwino ya mabanja. Zikatero, kodi mkazi azichita chiyani? Sayenera kunyoza zimene mwamuna wake akuchita kapena kuyesa kulanda udindo wake monga mutu. Mkazi ayenera kukumbukira kuti m’maso mwa Mulungu, mzimu wofatsa ndi wachete ndiwo wa mtengo wapatali. (1 Petro 3:4) Mwa kusonyeza mzimu umenewu, iye sadzavutika kukhala wogonjera mwaumulungu, ngakhale pamene moyo uli wovuta. Kuwonjezera apo, Baibulo limati: “Mkaziyo akumbukire kuti aziopa mwamuna.” (Aefeso 5:33) Koma bwanji ngati mwamuna wake saona Kristu ngati Mutu wake? Baibulo limalimbikitsa akazi kuti: ‘Mverani amuna anu a inu nokha; kuti, ngatinso ena samvera mawu, akakodwe opanda mawu mwa mayendedwe a akazi [awo]; pakuona mayendedwe anu oyera ndi kuopa kwanu.’—1 Petro 3:1, 2.
12 Kaya mwamuna wake ndi wokhulupirira kapena ayi, si kuti mkazi alibe ulemu akalankhulapo bwinobwino maganizo osiyana ndi a mwamuna wake. Maganizo ake angakhale olondola, ndipo mwina banja lonse lingapindule mwamuna wakeyo atamvetsera. Ngakhale kuti Abrahamu sanagwirizane ndi maganizo a mkazi wake Sara othetsera vuto linalake m’banja mwawo, Mulungu anauza Abrahamu kuti: “Umvere iwe mawu ake.” (Genesis 21:9-12) Komabe, pamapeto pake mwamuna akasankha chochita chimene sichikuphwanya malamulo a Mulungu, mkazi amasonyeza kugonjera kwake mwa kugwirizana ndi chosankhacho.—Machitidwe 5:29; Aefeso 5:24.
13 Pali zambiri zimene mkazi angachite posamalira banja lake pamene akukwaniritsa udindo wake. Mwachitsanzo, Baibulo limanena kuti akazi okwatiwa ayenera ‘kukonda amuna awo, kukonda ana awo, kukhala odziletsa, odekha, ochita m’nyumba mwawo, okoma, akumvera amuna a iwo okha.’ (Tito 2:4, 5) Mkazi komanso mayi wochita zimenezi, adzalandira chikondi ndi ulemu m’banja lake nthawi zonse. (Miyambo 31:10, 28) Koma popeza ukwati ndi mgwirizano wa anthu awiri opanda ungwiro, mavuto ena akuluakulu angachititse mwamuna ndi mkazi kupatukana kapena kusudzulana. Baibulo limalola kupatukana pakakhala mavuto ena. Ngakhale zili choncho, sitiyenera kuona kupatukana ngati nkhani yaing’ono, chifukwa Baibulo limalangiza kuti: “Mkazi asasiye mwamuna,…ndipo mwamuna asalekane naye mkazi.” (1 Akorinto 7:10, 11) Ndipo Malemba amalola mwamuna ndi mkazi kusudzulana pokhapokha ngati mmodzi wa iwo wachita dama.—Mateyu 19:9.
CHITSANZO CHABWINO KOPOSA KWA MAKOLO
14 Mmene Yesu anali kukhalira ndi ana, anapereka chitsanzo chabwino koposa kwa makolo. Pamene ena anayesa kuletsa ana kuti asafike kwa Yesu, iye anati: “Lolani tiana tidze kwa Ine; musatiletse.” Baibulo limanena kuti kenako “anatiyangata [tianato], natidalitsa, ndi kuika manja ake pa ito.” (Marko 10:13-16) Popeza kuti Yesu anapatula nthawi yocheza ndi ana, kodi inuyo simuyenera kutero ndi ana anu? Ana amafunika nthawi yambiri yocheza nawo, osati nthawi yochepa ya apa ndi apo ayi. Mufunika kupeza nthawi yowaphunzitsa, pakuti ndi zimene Yehova amalangiza makolo kuchita.—Deuteronomo 6:4-9.
15 Pamene dzikoli likuipiraipirabe, ana amafunikira makolo amene angawateteze kwa anthu amene amafuna kuwavulaza, monga ogwirira ana. Taganizirani mmene Yesu anatetezera ophunzira ake, amene anawatcha mwachikondi kuti “tiana.” Atamangidwa ndipo atatsala pang’ono kuphedwa, Yesu anawatsegulira mpata woti athawe. (Yohane 13:33; 18:7-9) Monga kholo, muyenera kukhala maso pamene Mdyerekezi akufuna kuvulaza ana anu. Muyenera kuwachenjezeratu.* (1 Petro 5:8) Thanzi, moyo wauzimu, ndi khalidwe labwino la ana, zili pachiswe masiku ano kuposa ndi kale lonse.
16 Usiku woti Yesu afa mawa, ophunzira ake anakangana pankhani yakuti wamkulu ndani pakati pawo. M’malo mowakalipira, Yesu mwachikondi anapitirizabe kuwachonderera mwa kuwalangiza ndi kuwasonyeza chitsanzo. (Luka 22:24-27; Yohane 13:3-8) Ngati ndinu kholo, kodi mukuona mmene mungatengere chitsanzo cha Yesu powongolera ana anu? N’zoonadi kuti amafunika kulangidwa, koma muyenera kuwalanga “ndi chiweruziro,” kapena kuti, pamlingo woyenera, osati ndi mkwiyo. Simuyenera kulankhula mosasamala “ngati kupyoza kwa lupanga.” (Yeremiya 30:11; Miyambo 12:18) Chilango chiziperekedwa m’njira yoti mwana pambuyo pake azitha kuona kuti chinalidi chofunikira.—Aefeso 6:4; Ahebri 12:9-11.
CHITSANZO KWA ANA
17 Kodi pali zimene ana angaphunzire kwa Yesu? Inde, zilipo! Yesu anapereka chitsanzo chosonyeza mmene ana ayenera kumvera makolo awo. Iye anati: “Monga anandiphunzitsa Atate, ndilankhula izi.” Anapitiriza kuti: “Ndichita Ine zimene zim’kondweretsa Iye nthawi zonse.” (Yohane 8:28, 29) Yesu anali womvera kwa Atate wake wakumwamba, ndipo Baibulo limauza ana kuti azimvera makolo awo. (Aefeso 6:1-3) Ngakhale kuti Yesu anali mwana wangwiro, iye anamverabe makolo ake, Yosefe ndi Mariya, amene anali opanda ungwiro. Mosakayikira, kumvera kwa Yesu kunathandiza kuti aliyense m’banja mwawo akhale wosangalala.—Luka 2:4, 5, 51, 52.
18 Kodi pali zimene ana angaone kuti angatengere kwa Yesu ndi kukondweretsa nazo makolo awo? N’zoona kuti nthawi zina, ana angaone kuti kumvera makolo awo n’kovuta, koma n’zimene Mulungu amafuna kuti ana azichita. (Miyambo 1:8; 6:20) Nthawi zonse Yesu anali kumvera Atate wake wakumwamba, zivute zitani. Nthawi ina, pamene chinali chifuniro cha Mulungu kuti Yesu achite chinthu china chofunika kwambiri, Yesu anati: “Chotsani chikho ichi [kutanthauza, chinthu china chimene anafunikira kuchita] pa Ine.” Ngakhale atatero, Yesu anachitabe zimene Mulungu anafuna kuti achite, chifukwa anadziwa kuti Atate wake akudziwa zonse. (Luka 22:42) Mwa kuphunzira kukhala omvera, ana adzasangalatsa kwambiri makolo awo ndi Atate wawo wakumwamba.#—Miyambo 23:22-25.
19 Mdyerekezi anayesa Yesu, ndipo sitingakayikire kuti amayesanso ana kuti achite zoipa. (Mateyu 4:1-10) Satana Mdyerekezi amaloweranso kwa anzake a munthu, zimene zimakhala zovuta kwambiri kupirira. Ndiye chifukwa chake n’kofunika kwambiri kuti ana asamacheze ndi anthu ochita zoipa. (1 Akorinto 15:33) Dina, mwana wamkazi wa Yakobo, anali kucheza ndi anthu amene sanali kupembedza Yehova, ndipo zimenezi zinachititsa mavuto aakulu kwambiri. (Genesis 34:1, 2) Tangoganizani mmene banja lonse limakhalira lachisoni ngati wina m’banjamo wachita chiwerewere.—Miyambo 17:21, 25.
CHINSINSI CHOPEZERA CHISANGALALO M’BANJA
20 Mavuto a m’banja savuta kwenikweni kuthana nawo pamene onse m’banjamo atsatira malangizo a m’Baibulo. Ndipo kutsatira malangizo amenewa ndicho chinsinsi chopezera chisangalalo m’banja. Motero, amuna inu kondani akazi anu, ndipo asamalireni mmene Yesu amasamalirira mpingo wake. Akazi, gonjerani amuna anu amene ndi mutu wanu, ndipo tsatirani chitsanzo cha mkazi wabwino uja, wonenedwa pa Miyambo 31:10-31. Makolo, phunzitsani ana anu. (Miyambo 22:6) Atate inu, khalani ‘woweruza bwino nyumba yanu.’ (1 Timoteo 3:4, 5; 5:8) Ndipo ananu, mverani makolo anu. (Akolose 3:20) Palibe wangwiro m’banja, popeza aliyense amalakwa. Motero khalani wodzichepetsa, ndipo aliyense azipempha mnzake kum’khululukira.
21 Ndithudi, Baibulo lili ndi uphungu ndi malangizo ambiri ofunika kwabasi, okhudza moyo wa m’banja. Ndiponso, Baibulo limatiphunzitsa za dziko latsopano la Mulungu, ndi paradaiso wa pa dziko lapansi wodzala ndi anthu osangalala opembedza Yehova. (Chivumbulutso 21:3, 4) Kutsogoloku kulidi zinthu zosangalatsa zedi! Ngakhale tsopano lino, tingakhale ndi moyo wosangalala m’banja mwa kutsatira malangizo a Mulungu opezeka m’Mawu ake, Baibulo.
ZIMENE BAIBULO LIMAPHUNZITSA
- Amuna ayenera kukonda akazi awo monga matupi a iwo eni.—Aefeso 5:25-29.
- Akazi ayenera kukonda banja lawo ndi kulemekeza amuna awo.—Tito 2:4, 5.
- Makolo afunikira kukonda, kuphunzitsa ndi kuteteza ana awo.—Deuteronomo 6:4-9.
- Ana azimvera makolo awo.—Aefeso 6:1-3.
* Mungapeze mfundo zokuthandizani kuteteza ana, pa mutu 32 m’buku lakuti, Phunzirani kwa Mphunzitsi Waluso, lolembedwa ndi Mboni za Yehova.
# Pokhapokha ngati kholo likufuna kuti mwana aphwanye lamulo la Mulungu m’pamene zingakhale zoyenera kuti mwanayo asamvere.—Machitidwe 5:29.
Mafunso a Nkhaniyi
1. Kodi chinsinsi chokhalira ndi moyo wosangalala m’banja n’chiyani?
2. Kuti tikhale ndi banja losangalala, zimadalira kuzindikira chiyani?
3. Kodi Baibulo limafotokoza chiyani za chiyambi cha mabanja a anthu, ndipo tikudziwa bwanji kuti zimene limanena n’zoona?
4. (a) Kodi aliyense m’banja angathandize motani kuti banjalo likhale losangalala? (b) N’chifukwa chiyani kuphunzira za moyo wa Yesu kuli kofunika kwambiri kuti banja likhale losangalala?
5, 6. (a) Kodi mmene Yesu amasamalira mpingo zikupereka bwanji chitsanzo kwa amuna okwatira? (b) Kodi tiyenera kutani kuti machimo athu azikhululukidwa?
7. N’chiyani chimene Yesu anali kukumbukira, ndipo zikupereka chitsanzo chotani kwa amuna okwatira?
8. (a) N’chifukwa chiyani mwamuna “wokonda mkazi wa iye yekha, adzikonda yekha”? (b) Kodi kukhala “thupi limodzi” kumatanthauza kuti mwamuna ndi mkazi wake azikhala motani?
9. Kodi pa Afilipi 1:8 patchulidwa khalidwe liti limene Yesu anali nalo, ndipo n’chifukwa chiyani amuna ayenera kusonyeza khalidwe limeneli kwa akazi awo?
10. Kodi Yesu amapereka motani chitsanzo kwa akazi okwatiwa?
11. Kodi mkazi azimuona motani mwamuna wake, ndipo khalidwe lakelo lingakhale ndi zotsatira zotani?
12. N’chifukwa chiyani si kulakwa mkazi kulankhulapo maganizo ake mwaulemu?
13. (a) Kodi lemba la Tito 2:4, 5 limalimbikitsa akazi okwatiwa kuchita chiyani? (b) Kodi Baibulo limati chiyani za kupatukana ndi kusudzulana?
14. Kodi Yesu anali kukhala nawo motani ana, ndipo ana amafuna chiyani kwa makolo awo?
15. Kodi makolo angachite chiyani kuti ateteze ana awo?
16. Kodi makolo angaphunzirepo chiyani poona mmene Yesu anachitira ndi zolakwa za ophunzira ake?
17. Kodi Yesu anapereka motani chitsanzo chabwino koposa kwa ana?
18. N’chifukwa chiyani Yesu anali kumvera Atate wake wakumwamba nthawi zonse, ndipo ndani amasangalala ana akamamvera makolo awo lerolino?
19. (a) Kodi Satana amawayesa bwanji ana? (b) Kodi khalidwe loipa la ana limawakhudza motani makolo?
20. Kuti mukhale ndi moyo wosangalala m’banja, kodi aliyense m’banjamo ayenera kuchita chiyani?
21. Kodi kutsogoloku kuli zosangalatsa zotani, ndipo tingachite chiyani kuti banja lathu likhale ndi moyo wosangalala tsopano lino?


text:
ZIMENE ACHINYAMATA AMADZIFUNSA
Kodi Ndiyenera Kudziwa Zotani pa Nkhani Yotumizirana Mameseji ndi Zinthu Zina Zolaula?
N’chifukwa chiyani anthu ena amatumizirana zolaula?
Anthu amatumizirana mameseji okhudza kugonana, zithunzi kapena mavidiyo olaula pogwiritsira ntchito foni ya m’manja. Munthu wina ananena kuti: “Masiku ano anthu ambiri akuona kuti imeneyi ndi njira yochezera basi. Zimayamba ndi kutumizirana mameseji kenako mumayamba kutumizirana zithunzi zolaula.”
Koma n’chifukwa chiyani anthu amatumizirana zolaula? Achinyamata ena amaona kuti “kukhala ndi chithunzi cha maliseche cha munthu amene uli naye pachibwenzi zimasonyeza kuti ndiwe mkazi kapena mwamuna weniweni.” Anatero loya wa boma m’nyuzipepala yotchedwa The New York Times. Wachinyamata wina anafika ponena kuti kutumizirana zolaula ndi “njira yabwino yogonanira chifukwa sungatenge mimba kapena matenda opatsirana pogonana.”
Taonani zifukwa zinanso zimene achinyamata amatumizirana zolaula:
Kuti akope munthu amene amafuna atakhala naye pachibwenzi.
Munthu wina amakhala kuti wawatumizira chithunzi cholaula, ndiye nawonso amafuna kuti atumize chawo posonyeza kuyamikira.
Kodi ndi mavuto ati amene amakhalapo chifukwa chotumizirana zolaula?
Mukatumiza chithunzi pa foni ya m’manja, chimakhala kuti chapita basi ndipo simungadziwe kuti amene wachilandirayo achita nacho zotani. Simudziwanso kuti zikhudza bwanji mbiri yanu. Katswiri wina dzina lake Amanda Lenhart, yemwe anachita kafukufuku pa nkhaniyi mogwirizana ndi bungwe la Pew Research Center, analemba mulipoti lake kuti: “Zimakhala zosavuta kugwiritsa ntchito mameseji olaula ngati umboni woti munthu anachita khalidwe loipa. Izi zili choncho chifukwa mameseji amatha kusungidwa komanso kutumizidwa kwa anthu ena mosavuta.”
Nthawi zina
Munthu amene walandira zithunzi za maliseche amatha kutumizanso zithunzizo kwa anzake pofuna kuwasangalatsa.
Mtsikana akathetsa chibwenzi, mnyamata yemwe anali naye pa chibwenziyo amabwezera chipongwe potumizira anthu ena zithunzi zamaliseche za mtsikanayo.
KODI MUKUDZIWA? Nthawi zambiri, anthu omwe amatumizirana zithunzi zamaliseche amaonedwa kuti apalamula mlandu wofanana ndi kugwiririra ana kapena kuwachitira nkhanza m’njira zina. Anthu otero angaonedwenso kuti akupalamula mlandu wofanana ndi kutumiza zithunzi za ana zamaliseche. Ndipotu ana ena amene ankatumizirana zolaula anaimbidwa milandu yofanana ndi kugwiririra.
Kodi Baibulo limati chiyani pa nkhaniyi?
Baibulo limasonyeza kuti anthu okwatirana okha ndi amene ayenera kugonana. (Miyambo 5:18) Koma limanena mosapita m’mbali kuti anthu omwe sanakwatirane sakuyenera kumagonana. Taonani mavesi a m’Baibulo otsatirawa:
“Dama ndi chonyansa chamtundu uliwonse kapena umbombo zisatchulidwe n’komwe pakati panu, . . . musatchule ngakhale za khalidwe lochititsa manyazi, nkhani zopusa kapena nthabwala zotukwana.”—Aefeso 5:3, 4.
“Chititsani ziwalo za thupi lanu padziko lapansi kukhala zakufa ku dama, zinthu zodetsa, chilakolako cha kugonana, chikhumbo choipa, ndi kusirira kwa nsanje.”—Akolose 3:5.
Mavesiwa sikuti akungoletsa “dama” (kugonana kwa anthu amene sanakwatirane) koma akuletsanso zinthu zina. Mwachitsanzo, akuletsa “zinthu zodetsa” (zomwe ndi khalidwe lililonse loipa komanso lodetsa) ndi “chilakolako cha kugonana” (osati chikondi chimene anthu okwatirana amasonyezana m’banja koma chilakolako choipa chimene chingapangitse munthu kuchita khalidwe loipa).
Dzifunseni kuti:
N’chifukwa chiyani kutumizirana zithunzi za maliseche kuli m’gulu la “zinthu zodetsa”?
Kodi zimalimbikitsa bwanji ‘chilakolako choipa cha kugonana’?
N’chifukwa chiyani mtima wofuna kuona kapena kutumiza zithunzi za maliseche ndi ‘woipa’ kwambiri?
Mavesi a m’Baibulo otsatirawa akupereka zifukwa zinanso zimene zikutilimbikitsa kupewa kutumizirana zolaula.
“Chita chilichonse chotheka kuti usonyeze kuti ndiwe wovomerezeka pamaso pa Mulungu, wantchito wopanda chifukwa chochitira manyazi.”—2 Timoteyo 2:15.
“Ganizirani za mtundu wa munthu amene muyenera kukhala. Muyenera kukhala anthu akhalidwe loyera ndipo muzichita ntchito zosonyeza kuti ndinu odzipereka kwa Mulungu.”—2 Petulo 3:11.
Mavesiwa akufotokoza ubwino wokhala ndi khalidwe loyera. Mukakhala ndi khalidwe labwino, simukhala ndi nkhawa yakuti zochita zanu tsiku lina zidzakutsatani.
Dzifunseni kuti:
Kodi ndine munthu wotani?
Kodi ndimapewa kuipitsa mbiri ya anthu ena?
Kodi ndimafuna kusangalala ndi zinthu zimene zingakhumudwitse ena?
Kodi kutumizirana zolaula kungawononge bwanji mbiri yanga?
Kodi kutumizirana zolaula kungapangitse bwanji kuti makolo anga asiye kundikhulupirira?
NKHANI IMENE INACHITIKADI “Ndili ndi mnzanga amene anali pachibwenzi cha mseri ndi mnyamata winawake. Iye anatumiza chithunzi chake chamaliseche kwa mnyamatayo, ndipo naye mnyamatayo anatumizanso chake. Koma pasanathe n’komwe masiku awiri, bambo a mtsikanayo anaganiza zoona foni yake. Iwo sanakhulupirire ataona mameseji amene anali mufoniyo. Anamufunsa za mamesejiwo ndipo mtsikanayo sanakane chilichonse. Ndikudziwa kuti anavomereza kuti walakwadi, koma makolo ake anakhumudwa kwambiri chifukwa sankayembekezera kuti iye angamatumizirane zithunzi zamaliseche ndi mnyamata. Mpaka pano makolo ake amamukayikirabe.”
Mfundo yoona: Kutumizirana zolaula kumakhudza wotumizayo komanso wolandira. Mnyamata wina anakakamiza mtsikana amene anali naye pachibwenzi kuti azitumizirana zithunzi zolaula. Mtsikanayo ananena kuti: “Kutumizirana zolaula kumandichititsa kuti ndizidziona ngati ndikuyenda mbulanda komanso ngati ndine wopanda ntchito.”
Popeza kutumizirana zolaula kungabweretse mavuto kwa inuyo, anthu ena, komanso mwina mungaimbidwe mlandu ndi boma, ndi bwino kuti muzitsatira malangizo a m’Baibulo awa:
“Thawa zilakolako zaunyamata.”—2 Timoteyo 2:22.
“Chititsani maso anga kuti asaone zinthu zopanda pake.”—Salimo 119:37.
Inuyo mungachite chiyani?
Onani mmene mungagwiritsire ntchito malangizo a m’Baibulo pa zochitika zenizeni pa moyo. Werengani zimene Janet ananena kenako sankhani zimene mukuona kuti ndi njira yabwino kwambiri kutsatira.
“Nthawi ina ndinakumana ndi mnyamata ndipo tinapatsana manambala a foni. Mlungu umodzi usanathe, anayamba kundiuza kuti ndimutumizire chithunzi changa nditavala zamkati zokha.”
—Janet.
Kodi mukuganiza kuti Janet anayenera kuchita chiyani? Nanga inuyo mukanatani?
A: Mukanaganiza kuti, ‘Palibe vuto lililonse kumutumizira. Ndipo tikadzapita kunyanja adzandionabe nditavala zovala zamkati zokha.’
B: Mukanaganiza kuti, ‘Sindikudziwa kuti cholinga chake n’chiyani. Ndingotumiza chithunzi chosonyeza ineyo nditavala bwino ndithu kuti ndione zimene angachite.’
C: Mukanaganiza kuti, ‘Mnyamatayu akungofuna kugonana basi. Ndikufufuta meseji yakeyi.’
Yankho la C likuoneka kuti ndi lolondola eti? Ndipotu Baibulo limanena kuti: “Wochenjera ndi amene amati akaona tsoka amabisala, koma anthu osadziwa zinthu amangopitabe ndipo amalangidwa.”—Miyambo 22:3.
Zimene zinachitikira Janet zikutithandiza kuona zimene nthawi zambiri zimayambitsa khalidwe lotumizirana zolaula komanso makhalidwe ena oipa. Nkhani yagona pa anthu ocheza nawo. Kodi inuyo mumasankha mwanzeru anthu ocheza nawo? (Miyambo 13:20) Mtsikana wina dzina lake Sarah anati: “Muzicheza ndi anthu amene mukudziwa kuti sangasekerere khalidwe loipa.” Mtsikana winanso dzina lake Delia ananena kuti: “Anthu ena amene timawaona kuti ndi anzathu amatilimbikitsa kuti tikhale ndi makhalidwe oipa m’malo motithandiza kuti tikhale ndi makhalidwe abwino. Ngati amachita zinthu zosiyana ndi zimene Mulungu amafuna, ndiye kuti akukulimbikitsa kuti uzichita zinthu zimene ukudziwa kuti ndi zoipa. Anthu otere si abwino kucheza nawo.”


text:
Agundidwa atanyamula maliro panjinga
Bambo ndi mayi omwe ati adakakamira kutengera thupi la mwana wawo kumudzi panjinga posafuna kulisunga kunyumba yachisoni agonekedwa pachipatala cha Chikhwawa Lamulungu pa 29 atagundidwa ndi galimoto pomwenso thupiro lidaphulika.
Bamboyo, Byson Maloya wa zaka 25 akuti adatengera kuchipatala mwana wawo wachaka chimodzi Loweruka pa 28 atadwala mwadzidzidzi.
Malinga ndi wapolisi woona za ubale ndi anthu akumudzi pa polisi ya Chikhwawa, Mark Munama, bamboyo wa m’mudzi mwa Dziwazina kwa T/A Maseya m’bomalo adatengana ndi mayi wina, Zefa Gombeza wa m’mudzi mwa Mwita kwa T/A Katunga m’bomalo yemwe adabereka mwanayo.
Koma Lamulungulo usiku mwanayo akuti adatsamira mkono. Maloya akuti sadafune kusunga thupiro kuchipatalako ndipo adanyamula.
Apa akuti Gombeza adabereka malirowo n’kukwezedwa panjinga yakapalasa ndi Maloya, ulendo kumudzi omwe ndi mtunda wa makilomita asanu ndi awiri (7)
Apa akuti n’kuti nthawi ili cha m’ma 6 koloko m’mawa.
Koma pofika pa Mtondeza ku Chikhwawako, galimoto yomwe imabwera kumbuyo kwawo ya mtundu wa Toyota, nambala yake BR 7508, idawagunda pomwe imafuna iwapitilire.
Apa malirowo akuti adakupuka komanso kuphulika pamimba.
Maloya adavulala nkhope pomwe Gombeza adavulala m’nthiti ndi m’mutu, ndipo adawatengera kuchipatalako komwe adawagoneka.
Dalaivala wa galimotoyo, Joseph Pafupi wa zaka 31 ndipo akuchokera m’mudzi mwa Mpeni kwa Changata m’boma la Thyolo adavulalanso.
Galimotolo akuti lidapindikika kutsogolo, ndipo wapolisiyo wati atsekulira mlandu dalaivalayo polephera kuyendetsa bwino galimoto.
Malinga ndi wapolisiyo, abale a Maloya adabwera kudzatenga malirowo.
“Tidafuna atengere thupiro kuchipatalako kuti akalikonze koma abalewo sadalole,” adatero Munama.
Iye wati kunyamula maliro panjinga motero sikololedwa ndipo apolisi adadabwa ndizomwe banjalo lidachita.
“Izi siziloledwa, sikuti malamulo amatero koma uwu siulemu, atha kunyamula panjinga ngati patakhala manyamulidwe ena osati mpaka kukweranso. Ife zidatidabwitsa.
“Kuchipatala kumakhala nyumba yachisoni yomwe adakasungira thupiro koma sadafune zimenezo,” adatero Munama.
Pofika Lachinayi, awiriwo n’kuti akulandirabe thandizo lachipatala pachipatalapo koma malirowo akuti adaikidwa tsiku lomwelo.
Munama wati Maloya komanso Gombeza afotokozera apolisiwo kuti maliro amwana sangagoneke kuchipatalako koma awiriwo sadatambasule zifukwa zake.
Â
« Ronaldo deserved Ballon d’Or—Mourinho SA’s Keagan wins BBA StarGame »